cyanic-selkie/wikianc huggingface dataset:
পৃথিৱী
পৃথিৱী (Earth) হৈছে মানুহসহ কোটি কোটি প্ৰজাতি জীৱৰ আবাসস্থল। ই এটা মধ্যমীয়া আকাৰৰ গ্ৰহ। সূৰ্যৰ পৰা দূৰত্ব অনুসাৰে পৃথিৱীৰ স্থান তৃতীয়। সূৰ্যৰ পৰা ইয়াৰ গড় দূৰত্ব ১৪.৯৬ কোটি কিলোমিটাৰ। লেটিন ভাষাত এই গ্ৰহৰ নাম টেৰা (Terra)। পৃথিৱীৰ নিজ কক্ষত আৱৰ্তন কৰিবৰ বাবে ২৩ ঘণ্টা ৫৬ মিনিট ৪.০১ ছেকেণ্ড সময় লয়। পৃথিৱীৰ এই আহ্নিক গতিৰ ফলত পৃথিৱীত দিন আৰু ৰাতি হয়। আনহাতে ই সূৰ্যৰ চাৰিওফালে এপাক ঘূৰিবলৈ ৩৬৫ দিন ৬ ঘণ্টা ৯ মিনিট ১০ ছেকেণ্ড সময় লয়। পৃথিৱীৰ পৃষ্ঠভাগ টান শিলেৰে গঠিত যদিও তাৰ ওপৰত মাটি আৰু পানী পোৱা যায়। এই শিলৰ খোলাটোৰ তলত পৃথিৱীৰ কেন্দ্ৰভাগ ক্ৰমান্বয়ে তপত। পৃথিৱীৰ বায়ুমণ্ডলত যথেষ্ট পৰিমাণে অক্সিজেন পোৱা যায়। তদুপৰি কাৰ্বন ডাই অক্সাইড জলীয় বাষ্প আৰু আন আন গেছো পোৱা যায়। সৌৰজগতৰ আটাইবোৰ গ্ৰহৰ ভিতৰত কেৱল পৃথিৱীতে জীৱ আছে। চন্দ্ৰ পৃথিৱীৰ একমাত্ৰ উপগ্ৰহ। পৃথিৱী হৈছে জীৱন সম্ভৱ হোৱা বৰ্তমানলৈকে জনা একমাত্ৰ গ্ৰহ, আৰু ইয়াৰ প্ৰাকৃতিক বৈশিষ্ট্যবোৰ বহুতো বৈজ্ঞানিক অনুসন্ধানৰ গুৰুত্বপূৰ্ণ বিষয়। ই সৌৰজগতত তৃতীয় গ্ৰহ; ই আটাইতকৈ ডাঙৰ ভূত্বকীয় গ্ৰহ (terrestrial planet) আৰু ই পঞ্চম বৃহৎ গ্ৰহ। ইয়াৰ আটাইতকৈ বৈশিষ্ট্যপূৰ্ণ জলবায়ু হৈছে ইয়াৰ দুই মেৰু অঞ্চল, দুটা তুলনামূলকভাৱে শীতোষ্ণ অঞ্চল, আৰু এটা বহল অক্ষীয় নাতিশীতোষ্ণ আৰু অৰ্ধ নাতিশীতোষ্ণ অঞ্চল।
৪৫৪ কোটি বছৰ আগে পৃথিৱী গঠিত হৈছিল। এক বিলিয়ন বছৰৰ ভিতৰত পৃথিৱীৰ বুকুত প্ৰাণৰ আৱিৰ্ভাব ঘটে৷ পৃথিৱীৰ জৈবমণ্ডল এই গ্ৰহৰ বায়ুমণ্ডল আৰু অন্যান্য অজৈৱিক অৱস্থাবোৰৰ গুৰুত্বপূৰ্ণ পৰিৱৰ্তন আহিছে। ইয়াৰ ফলত এফালে যেনেকৈ বায়ুজীবী জীবজগতৰ বংশবৃদ্ধি ঘটিছে, আনফালে তেনেকৈ অ'জন স্তৰ গঠিত হৈছে। পৃথিৱীৰ চুম্বক ক্ষেত্ৰৰ লগত একেলগে এই অ'জন স্তৰে ক্ষতিকৰ সৌৰ বিকিৰণৰ গতিৰোধ কৰি গ্ৰহৰ বুকুত প্ৰাণৰ বিকাশ ঘটাৰ পথ প্ৰশস্ত কৰে। পৃথিৱীৰ প্ৰাকৃতিক সম্পদ আৰু ইয়াৰ ভূতাত্ত্বিক ইতিহাস আৰু কক্ষপথ প্ৰাণৰ অস্তিত্ব ৰক্ষাৰ সহায়ক হৈছে। মনে কৰা হৈছে, আৰু ৫০ কোটি বছৰ পৃথিৱী প্ৰাণধাৰণৰ সহায়ক অৱস্থাত থাকিব।
পৃথিৱীৰ উপৰিভাগ একাধিক কঠিন স্তৰত বিভক্ত। এইবোৰক ভূত্বকীয় পাত বোলা হয়। কোটি কোটি বছৰ ধৰি এইবোৰ পৃথিৱীৰ উপৰিভাগত আছে। পৃথিৱীতলৰ প্ৰায় ৭১% লৱণযুক্ত জলৰ মহাসাগৰৰ দ্বাৰা আবৃত। অৱশিষ্টাংশ গঠিত হৈছে মহাদেশ আৰু অসংখ্য দ্বীপৰ দ্বাৰা। স্থলভাগতো আছে অজস্ৰ হ্ৰদ আৰু পানীৰ অন্যান্য উৎস। এইবোৰৰ দ্বাৰাই গঠিত হৈছে বিশ্বৰ জলমণ্ডল। জীৱনধাৰণৰ বাবে অত্যাৱশ্যকীয় তৰল পানী এই গ্ৰহৰ ভূত্বকৰ কোনো ঠাইতে সমভাৰ অৱস্থাত পোৱা নাযায়। পৃথিৱীৰ ভৌগোলিক মেৰু সদায়ে কঠিন বৰফ বা সামুদ্ৰিক বৰফেৰে আবৃত থাকে। পৃথিৱীৰ অভ্যন্তৰভাগ সৰ্বদা ক্ৰিয়াশীল। এই অংশ এক আপেক্ষিকভাবে কঠিন মেণ্টেলৰ শকত স্তৰ, এক তৰল বহিঃকেন্দ্ৰ আৰু এক কঠিন লৌহ অন্তঃকেন্দ্ৰৰ দ্বাৰা গঠিত।
মহাবিশ্বৰ অন্যান্য বস্তুৰ সৈতে পৃথিৱীৰ সম্পৰ্ক বিদ্যমান। বিশেষকৈ সূৰ্য আৰু চন্দ্ৰৰ সৈতে এই গ্ৰহৰ বিশেষ সম্পৰ্ক আছে। বৰ্তমানে পৃথিৱী নিজ কক্ষপথত প্ৰায় ৩৬৫.২৬ সৌৰদিনত বা এক নক্ষত্ৰ বৰ্ষত সূৰ্যক প্ৰদক্ষিণ কৰে। পৃথিৱী নিজ অক্ষৰ ৬৬.১/২ ডিগ্ৰী কোণত হালি আছে। ইয়াৰ ফলত এক বিষুৱীয় বছৰ (৩৬৫.২৪ সৌৰদিন) সময়কালৰ ভিতৰত এই বিশ্বৰ বুকুত ঋতু পৰিৱৰ্তন ঘটি থাকে। পৃথিৱীৰ একমাত্ৰ বিদিত প্ৰাকৃতিক উপগ্ৰহ হল চন্দ্ৰ। ৪.৩৫ বিলিয়ন বছৰ আগত ই পৃথিৱীক প্ৰদক্ষিণ কৰা আৰম্ভ কৰিছিল। চন্দ্ৰৰ গতিৰ ফলতেই পৃথিৱীত সামুদ্ৰিক জোৱাৰ−ভাঁটা হয় আৰু পৃথিৱীৰ কক্ষৰ ঢাল সুস্থিত থাকে। চন্দ্ৰৰ গতিয়ে ধীৰে ধীৰে পৃথিৱীৰ গতিক কমাই আনিছে। ৩.৮ বিলিয়নৰ পৰা ৪.১ বিলিয়ন বছৰৰ ভিতৰত পৰৱৰ্তী মহাসংঘৰ্ষৰ সময়ত একাধিক গ্ৰহাণুৰ সৈতে পৃথিৱীৰ সংঘৰ্ষত গ্ৰহৰ উপৰিভাগৰ পৰিৱেশৰ উল্লেখযোগ্য পৰিৱৰ্তন সাধিত হৈছিল।
বহিঃসংযোগ
শ্ৰেণী:গ্ৰহ শ্ৰেণী:সৌৰজগত
এম্পিয়াৰ
এম্পিয়াৰ(A ) হৈছে আন্তৰ্জাতিক একক প্ৰণালীত বিদ্য়ুৎ প্ৰৱাহৰ একক । ফ্ৰান্সৰ গণিতজ্ঞ আৰু পদাৰ্থবিজ্ঞানী আন্দ্ৰে ম্যাৰি এম্পিয়াৰৰ নামত এই এককটো ৰখা হৈছে।
সংজ্ঞা
দুডাল অসীম দৈৰ্ঘ্যৰ সমান্তৰাল বিদ্য়ুৎ পৰিবাহী( সামান্যতম প্ৰস্থচ্ছেদ) শূন্যস্থানত এক মিটাৰ দূৰত্বত থকাৱস্থাত এই পৰিবাহী দুডালে প্ৰতি মিটাৰ দৈৰ্ঘ্যত 2 নিউটন বল পাবলৈ লগা প্ৰৱাহেই হৈছে এক এম্পিয়াৰ । এম্পিয়াৰৰ বলৰ সূত্ৰ অনুসৰি, বিদ্যুৎ প্ৰৱাহী দুডাল সমান্তৰাল পৰিবাহীৰ মাজত আকৰ্ষণ অথবা বিকৰ্ষণ বল থাকে। এই বলৰ দ্বাৰা এম্পিয়াৰৰ সংজ্ঞা আগবঢ়োৱা হয়। আধানৰ আন্তৰ্জাতিক একক প্ৰণালীৰ একক কুলম্ব হৈছে, এক এম্পিয়াৰ প্ৰৱাহে এক ছেকেণ্ডত কঢ়িয়াই নিয়া বিদ্যুতৰ পৰিমাণ । বিপৰীতভাৱে, এক এম্পিয়াৰ প্ৰৱাহ মানে হৈছে এটা বিন্দুৰ মাজেৰে প্ৰতি ছেকেণ্ডত এক কুলম্ব আধান পাৰ হোৱা প্ৰৱাহ। সাধাৰণতে আধান Qক t সময়ত যোৱা প্ৰৱাহ I ৰ দ্বাৰা নিৰ্ণয় কৰা হয়।
ইতিহাস
পোনপ্ৰথমে ছেণ্টিমিটাৰ-গ্ৰাম-ছেকেণ্ড এককত এম্পিয়াৰক বিদ্যুৎ প্ৰৱাহৰ এককৰ ১০ ভাগৰ এক অংশ হিচাপে এম্পিয়াৰক সংজ্ঞাবদ্ধ কৰা হৈছিল। সেই এককটোক বৰ্তমানে এবম্পিয়াৰ হিচাপে জনা যায় আৰু তাক এক ছেণ্টিমিটাৰ দূৰত্বত থকা দুডাল প্ৰৱাহীৰ মাজত ২ ডাইন প্ৰতি ছেণ্টিমিটাৰ বলৰ বাবে লগা প্ৰৱাহ হিচাপে সংজ্ঞাবদ্ধ কৰা হৈছিল।
বাহ্যিক সংযোগ
শ্ৰেণী:এছ আই একক শ্ৰেণী:জোখ-মাখৰ একক
ৱিকিপিডিয়া জিৰ’
thumb|255x255px|ৱিকিপিডিয়া বিনামূল্যত প্ৰবেশাধিকাৰ সম্পৰ্কে ভিডিঅ’ ৱিকিপিডিয়া জিৰ’ (Wikipedia Zero) আছিল ৱিকিমিডিয়া ফাউণ্ডেশ্যনৰ দ্বাৰা শূন্য ৰেটিংৰ মাধ্যমেৰে ম'বাইল ফোনত বিশেষকৈ উন্নয়নশীল দেশসমূহে বিনামূলীয়াকৈ ৱিকিপিডিয়া প্ৰদান কৰা এক প্ৰকল্প। এই প্ৰ'গ্ৰামটোৰ বিশেষকৈ উদ্দেশ্য আছিল ডাটা-ব্যৱহাৰৰ ব্যয় অবিহনে বিনামূলীয়া জ্ঞানৰ প্ৰৱেশাধিকাৰ বৃদ্ধি কৰা। ৭২ৰো অধিক দেশত ৯৭ অপাৰেটৰৰ সৈতে, এই প্ৰ'গ্ৰামৰ যোগেৰে ৮০০ মিলিয়নৰো অধিক লোকক ৱিকিপিডিয়াৰ প্ৰৱেশাধিকাৰ প্ৰদান কৰা হৈছিল বুলি অনুমান কৰা হয়। ৱিকিপিডিয়া জিৰ’ প্ৰ'গ্ৰামটো ২০১৮ চনত সমাপ্ত হৈছিল।
এই প্ৰ'গ্ৰামটো ২০১২ চনত আৰম্ভ কৰা হৈছিল, আৰু সক্ৰিয়তাৰ বাবে ২০১৩ চাউথ বাই চাউথৱেষ্ট ইণ্টাৰেক্টিভ এৱাৰ্ডৰ লাভ কৰিছিল। নেট নিৰপেক্ষতা নীতি লঙ্ঘন হেতু কিছু বছৰ সমালোচনাৰ পিছত, ২০০৮ চনৰ ফেব্ৰুৱাৰী মাহত উইকিমিডিয়া ফাউণ্ডেচনে এই প্ৰকল্পটো শেষ কৰাৰ কথা ঘোষণা কৰে, য'ত কোৱা হৈছে যে ই অংশীদাৰীত্বৰ ওপৰত এক নতুন দৃষ্টিভঙ্গী গ্ৰহণ কৰিব। ৮০০ মিলিয়ন লোকক সেৱা প্ৰদান কৰা সত্বেও, প্ৰকল্পটো বিকাশৰ অভাৱত, আৰু চেল ফোন ডাটাৰ হ্ৰাস হোৱা মূল্যৰ দ্বাৰা বিপদত পৰা দেখা গৈছিল। ফেচবুক জিৰ’ ৱিকিপিডিয়া জিৰ’ৰ অনুপ্ৰেৰণা বুলি কোৱা হয়।
ইতিহাস
ৱিকিপিডিয়া জিৰ’ ২০১২ চনত প্ৰথম মালয়েছিয়াত আৰম্ভ কৰা হয়। ২০১২ চনৰ অক্টোবৰত, এটি যথাক্ৰমে ডিটিএচি আৰু চৌদি টেলিকম কোম্পানিৰ সৈতে থাইলেণ্ড আৰু চৌদি আৰৱত আৰম্ভ কৰা হৈছিল। ২০১৩ চনৰ মে মাহত, মোবিলিংকৰ সৈতে ইয়াক পাকিস্তানত আৰম্ভ কৰা হয়। ২০১৩ চনৰ জুন মাহত, ডায়লগ আজিয়াটাৰ সৈতে শ্ৰীলংকাত আৰম্ভ কৰা হয়।
২০১৮ চনৰ ফেব্ৰুৱাৰী মাহত ৱিকিমিডিয়া ফাউণ্ডেশ্যনে ঘোষণা কৰে যে, ২০১৮ চনৰ শেষৰ ভিতৰত ৱিকিপিডিয়া জিৰ’ প্ৰ'গ্ৰামটো সম্পূৰ্ণৰূপে সমাপ্ত কৰা হ'ব।
সম্বৰ্ধনা আৰু প্ৰভাৱ
চিলিৰ চাবচিক্ৰেটেৰিয়া ডি টেলিকমনিকেশ্বনে (Subsecretaria de Telecomunicaciones) নিয়ম কৰিছিল যে, ৱিকিপিডিয়া জিৰ’, ফেচবুক জিৰ’ আৰু গুগল ফ্ৰী জোনৰ দৰে শূন্য ৰেটিং সেৱা, যি ম'বাইল ডাটা ব্যৱহাৰত সাহায্য প্ৰদান কৰে, নেট নিৰপেক্ষতা আইন উলংগ কৰাৰ বাবে ২০১৪ চনৰ ১ জুনৰ ভিতৰত এই প্ৰক্ৰিয়াবোৰ শেষ কৰিব লাগিব। ইলেক্ট্ৰনিক ফ্ৰোণ্টাইৰ ফাউণ্ডেশ্যন কৈছিল, "Whilst we appreciate the intent behind efforts such as Wikipedia Zero, ultimately zero rated services are a dangerous compromise." Accessnow.org -য়ে কয় "Wikimedia has always been a champion for open access to information, but it's crucial to call out zero-rating programs for what they are: Myopic deals that do great damage to the future of the open internet" ৱিকিমিডিয়া ফাউণ্ডেশ্যনৰ গেল কাৰেণ ইয়ঙে দ্য ৱাশ্বিংটন প’ষ্টত প্ৰগ্ৰামটোক সুৰক্ষা দি কয়, "We have a complicated relationship to net neutrality. We believe in net neutrality in America", while adding that Wikipedia Zero required a different perspective in other countries: "Partnering with telecom companies in the near term, it blurs the net neutrality line in those areas. It fulfills our overall mission, though, which is providing free knowledge".
বাহ্যিক সংযোগ
শ্ৰেণী:প্ৰকল্প শ্ৰেণী:ৱিকিমিডিয়া ফাউণ্ডেশ্যন
ৰবিন ভেন পাৰ্চি
ৰবিন ভেন পাৰ্চি (Robin van Persie; জন্ম ৬ আগষ্ট ১৯৮৩) হ'ল এজন প্ৰখ্যাত ডাচ্চ ফুটবলাৰ। তেওঁ এজন ষ্ট্ৰাইকাৰ হিচাপে ইংলিছ প্ৰিমিয়াৰ লীগৰ জনপ্ৰিয় ক্লাব মানচেষ্টাৰ ইউনাইটেড আৰু নেডাৰলেণ্ডচ্‌ জাতীয় দলৰ হৈ খেলি আছে। নেডাৰলেণ্ডচ্‌ জাতীয় দলৰ অধিনায় ভেন পাৰ্চি হৈছে ডাচ্চ ফুটবল ক্লাব ফিয়েনৰ্ডৰ (Feyenoord) যুৱ সৃষ্টি। ২০০৪ চনত তেওঁ ইংলিছ প্ৰিমিয়াৰ লীগৰ ফুটবল ক্লাব আৰ্চেনল (Arsenal)ত যোগদান কৰে। ২০১১ চনৰ ১৬ আগষ্টত তেওঁ ক্লাবটোৰ অধিনায়ক হয় আৰু ইয়াৰ এবছৰ পিছত মানচেষ্টাৰ ইউনাইটেডত যোগদান কৰে। তেওঁৰ খেলৰ ধৰণ আৰু প্ৰতিভালৈ চায় তেওঁক মহান ডাচ্চ খেলুৱৈ মাৰ্কো ভান বাষ্টনৰ (Marco van Basten) লগত তুলনা কৰা হয়।
পাৰ্চিৰ মাক-দেউতাক দুয়ো শিল্পী আছিল আৰু সেয়ে তেওঁলোকে পুত্ৰকো শিল্পী হোৱাতো বিচাৰিছিল; কিন্তু ফুটবলৰ প্ৰতি আগ্ৰহী পাৰ্চিয়ে এক্সিলচায়ৰৰ যুৱ বাহিনীত যোগদান কৰে। আন এটা গৃহ চহৰত থকা ক্লাব ফিয়েনৰ্ডত যোগদান কৰি তেওঁ তিনিটা চিজন সেই ক্লাবত কটায় ২০০২ চনত উয়েফা কাপ (UEFA Cup) হস্তগত কৰে। ২০০১-০২ বৰ্ষত পাৰ্চিক ডাচ্চ ফুটবলাৰ অৱ দা ইয়াৰ (Dutch Football Talent of the Year) হিচাপে সন্মানিত কৰা হয়। ক্লাবৰ এটা সালসলনিৰ ফলত ক্লাবৰ মেনেজাৰ বাৰ্ট ভান মাৰউইক্সৰ (Bert van Marwijk) লগত ঘটা মনোমালিন্যৰ ফলত ২০০৪ চনত পাৰ্চি ইংলিছ প্ৰিমিয়াৰ লীগৰ ক্লাব আৰ্চেনললৈ ২.৭৫ মিলিয়ন পাউণ্ডৰ এক চুক্তিৰ জৰিয়তে যায়। ক্লাবৰ প্ৰথমটো চিজনত তেওঁ FA Community Shield আৰু FA Cup জয় কৰিবলৈ সক্ষম হৈছিল। কিন্তু ইয়াৰ পিছত আৰ্চেনলত থকা আঠটা বছৰত কোনো গুৰুত্বপূৰ্ণ ট্ৰফী জিকিবলৈ সক্ষম হোৱা নাছিল। ভেন পাৰ্চিক পাঁচবাৰলৈ Premier League Player of the Month হিচাপে সন্মানিত কৰা হৈছিল। ২০১৩ চনত The Guardian নামৰ বাতৰিকাকত খনে বিশ্বৰ শ্ৰেষ্ঠ ১০০ জন খেলুৱৈৰ মাজত পাৰ্চিক ১১ নং স্থান দিছিল।
ভেন পাৰ্চিয়ে ক্ৰমান্বয়ে নেডাৰলেণ্ডচ্‌ৰ অনূৰ্ধ্ব্ব ১৭, অনূৰ্ধ্ব্ব ১৯ আৰু অনূৰ্ধ্ব্ব ২১ দলক নেতৃত্ব দিছিল। ২০০৫ চনত ৰোমানিয়াৰ বিপক্ষে এখন খেলত তেওঁ জ্যেষ্ঠ জাতীয় দলত অভিষেক ঘটাইছিল। ইয়াৰ পৰৱৰ্তী খেলখনত তেওঁ জ্যেষ্ঠ জাতীয় দলৰ হৈ ফিনলেণ্ডৰ বিপক্ষে প্ৰথমটো গ'ল দিছিল আৰু ৪-০ ব্যৱধানত বিজয় সাব্যস্ত কৰিছিল। ৮৫টা কেপৰ (caps) সৈতে ৪৫টা গ'লেৰে ভেন পাৰ্চি নেডাৰলেণ্ডচ্‌ৰ এতিয়ালৈ সৰ্বকালৰ সৰ্বাধিক গ'লকৰ্তা। তেওঁ ২০০৬,২০১০ আৰু ২০১৪ চনৰ ফিফা বিশ্বকাপৰ লগতে UEFA Euro 2008 আৰু UEFA Euro 2012 ত জাতীয় দলৰ নেতৃত্ব বহন কৰিছে।
বাহ্যিক সংযোগ
শ্ৰেণী:ফুটবল খেলুৱৈ শ্ৰেণী:জীৱিত ব্যক্তি শ্ৰেণী:নেডাৰলেণ্ডৰ ব্যক্তি
চন্দ্ৰযান-৩
এই অভিযান হৈছে চন্দ্ৰযান-২ৰ পৰৱৰ্তী পদক্ষেপ, কিয়নো পূৰ্ৱৰ অভিযানত মহাকাশ যানখন সফলতাৰে চন্দ্ৰৰ কক্ষপথত প্ৰৱেশ কৰিছিল যদিও অন্তিম মুহূৰ্তত ইয়াৰ মৰ্গদৰ্শন চফ্টৱেৰৰ বিসংগতি হোৱাৰ বাবে অৱতৰণ বিফল হৈছিল। এই অৱতৰণ সফল কৰি তুলিবলৈকে এই অভিযানৰ প্ৰস্তাৱ কৰা হৈছিল।
শ্ৰীহৰিকোটাস্থিত সতীশ ধৱন মহাকাশ কেন্দ্ৰ ৪ৰ পৰা ১৪ জুলাই, ২০২৩ শুক্ৰবাৰে ভাৰতীয় মান সময় মতে দুপৰীয়া ২:৩৫ বজাত চন্দ্ৰযান-৩ সফলতাৰে উৎক্ষেপন কৰা হয়।
পৃষ্ঠভূমি
চন্দ্ৰত মসৃণ অৱতৰণ প্ৰদৰ্শনৰ বাবে চন্দ্ৰযান কাৰ্যসূচীৰ দ্বিতীয় পৰ্যায়ত ইছৰ’ই অৰ্বিটাৰ, লেণ্ডাৰ আৰু ৰ’ভাৰেৰে গঠিত লঞ্চ ভেহিকেল মাৰ্ক-৩ (এল ভি এম ৩) লঞ্চ বাহনত চন্দ্ৰযান-২ উৎক্ষেপণ কৰে। প্ৰজ্ঞান ৰ’ভাৰখন নিয়োগ কৰিবলৈ ২০১৯ চনৰ ছেপ্টেম্বৰ মাহত লেণ্ডাৰখনে চন্দ্ৰপৃষ্ঠত টাচডাউন কৰাৰ কথা আছিল।
ইয়াৰ পূৰ্বে জাপানৰ সৈতে চন্দ্ৰৰ দক্ষিণ মেৰুলৈ অভিযানত সহযোগিতা কৰাৰ খবৰ ওলাইছিল য’ত ভাৰতে লেণ্ডাৰখন যোগান ধৰিব আনহাতে জাপানে লঞ্চাৰ আৰু ৰ’ভাৰ দুয়োটা যোগান ধৰিব। এই অভিযানত স্থানৰ নমুনা সংগ্ৰহ আৰু চন্দ্ৰৰ নিশা জীয়াই থকাৰ প্ৰযুক্তি অন্তৰ্ভুক্ত হ'ব পাৰে।
পৰৱৰ্তী সময়ত বিক্ৰম লেণ্ডাৰৰ বিফলতাৰ ফলত ২০২৫ চনৰ বাবে জাপানৰ সৈতে অংশীদাৰিত্বৰে প্ৰস্তাৱিত চন্দ্ৰ মেৰু অন্বেষণ অভিযানৰ বাবে প্ৰয়োজনীয় অৱতৰণ ক্ষমতা প্ৰদৰ্শন কৰিবলৈ আন এটা অভিযানৰ সন্ধান কৰা হয়। মিছন ক্ৰিটিকেল বিমান অভিযানৰ সময়ত ইউৰোপীয় সংস্থা (ESA) দ্বাৰা পৰিচালিত ইউৰোপীয় মহাকাশ ট্ৰেকিং (ESTRACK) এ চুক্তি অনুসৰি অভিযানটোক সহায় কৰিব।
ৰূপাংকন
চন্দ্ৰযান-৩ৰ তিনিটা প্ৰধান উপাদান আছে:
প্ৰপালচন মডিউল:
প্ৰপালচন মডিউলে চন্দ্ৰযানৰ লেণ্ডাৰ আৰু ৰ’ভাৰ কনফিগাৰেচনক ১০০ কিলোমিটাৰ চন্দ্ৰ কক্ষপথলৈকে কঢ়িয়াই নিব। ই এটা বাকচৰ দৰে গঠন। ইয়াৰ এটা ফালে এটা ডাঙৰ সৌৰ পেনেল আৰু ওপৰত এটা ডাঙৰ চিলিণ্ডাৰ (ইণ্টাৰমডুলাৰ এডাপ্টাৰ কন) সংযুক্ত কৰা আছে যিয়ে লেণ্ডাৰৰ বাবে মাউণ্টিং গঠন হিচাপে কাম কৰে। লেণ্ডাৰৰ উপৰিও এই মডিউলটোৱে স্পেক্ট্ৰ’-প’লাৰিমেট্ৰি অৱ হেবিটেবল প্লেনেট আৰ্থ (SHAPE) নামৰ আন এটা পেলোড কঢ়িয়াই লৈ গৈছে। এই পেলোডটোৱে চন্দ্ৰৰ কক্ষপথৰ পৰা প্ৰায়-অবলোহিত (NIR) তৰংগদৈৰ্ঘ্যৰ পৰিসৰ (১-১.৭ মাইক্ৰ’মিটাৰ)ত পৃথিৱীৰ বৰ্ণালী আৰু মেৰুসম্বন্ধীয় জোখ-মাখ অধ্যয়ন কৰিব। লেণ্ডাৰ:
চন্দ্ৰত কোমল অৱতৰণৰ মূল আহিলা হৈছে লেণ্ডাৰ। ইয়ো বাকচৰ আকৃতিৰ, চাৰিটা লেণ্ডিং লেগ আৰু ৮০০ নিউটনৰ চাৰিটাকৈ লেণ্ডিং থ্ৰাষ্টাৰ আছে। ইয়াত চন্দ্ৰপৃষ্ঠত ঠাইতে বিশ্লেষণ কৰিব পৰাকৈ ই এখন ৰ’ভাৰ আৰু বিভিন্ন বৈজ্ঞানিক যন্ত্ৰপাতি কঢ়িয়াই নিব।
চন্দ্ৰযান-২ৰ বিক্ৰমত ৮০০ নিউটনৰ পাঁচটা ইঞ্জিন আছিল আৰু পঞ্চমটো কেন্দ্ৰীয়ভাৱে এটা নিৰ্দিষ্ট থ্ৰাষ্টৰ সৈতে মাউণ্ট কৰা হৈছিল আনহাতে চন্দ্ৰযান-৩ৰ লেণ্ডাৰত মাত্ৰ চাৰিটা থ্ৰ'টল সক্ষম ইঞ্জিন আছে। ইয়াৰ উপৰিও, চন্দ্ৰযান-৩ লেণ্ডাৰত এটা লেজাৰ ডপলাৰ ভেলোচিমিটাৰ (LDV) আছে। চন্দ্ৰযান-২ৰ তুলনাত ইমপেক্ট লেগবোৰ শক্তিশালী কৰা হৈছে আৰু ইনষ্ট্ৰুমেণ্টেচন ৰিডাণ্ডেন্সি বৃদ্ধি কৰা হৈছে। লগতে ইছৰ’য়ে ইয়াৰ গাঁথনিগত সক্ষমতা উন্নত কৰা আৰু একাধিক আকস্মিক ব্যৱস্থা সংযোগ কৰাৰ কাম কৰি আছে।
লেণ্ডাৰখনত তিনিটা পেলোড সংযুক্ত কৰা হৈছে:
ৰ’ভাৰ: চন্দ্ৰযান-৩ ৰ’ভাৰ অৱলোকন:
ৰ’ভাৰখনৰ দুটা পেলোড আছে:
আলফা পাৰ্টিকেল এক্স-ৰে স্পেকট্ৰ’মিটাৰ (APXS) ই চন্দ্ৰ পৃষ্ঠৰ ৰাসায়নিক গঠন আৰু খনিজাত গঠন বিশ্লেষণ কৰিব।
চন্দ্ৰযান-৩ ৰ’ভাৰে কেইবাটাও গুৰুত্বপূৰ্ণ বৈজ্ঞানিক আৱিষ্কাৰ কৰিব বুলি আশা কৰা হৈছে:
উৎক্ষেপন
ভাৰতৰ অন্ধ্ৰপ্ৰদেশৰ শ্ৰীহৰিকোটাৰ সতীশ ধৱন মহাকাশ কেন্দ্ৰৰ পৰা নিৰ্ধাৰিত সময় অনুসৰি ১৪ জুলাই ২০২৩ তাৰিখে দিনৰ ২:৩৫ বজাত IST ত চন্দ্ৰযান-৩ উৎক্ষেপণ কৰা হৈছিল। চন্দ্ৰত উপনীত হ’বলৈ যি ট্ৰেজেক্টৰী লাগিব, সেই ট্ৰেজেক্টৰীত মহাকাশযানখন ফলপ্ৰসূভাৱে স্থাপন কৰা হৈছে। পৃথিৱী আৰু চন্দ্ৰৰ মাজৰ দূৰত্ব প্ৰায় ৩ লাখ ৮৪ হাজাৰ ৪০০ কিলোমিটাৰ। চন্দ্ৰযান-৩ অভিযানে ২৩ আগষ্ট বা ২৪ আগষ্টত চন্দ্ৰৰ দক্ষিণ মেৰু অঞ্চলত মসৃণ অৱতৰণ কৰিব বুলি আশা কৰা হৈছে।
চন্দ্ৰযান-৩ উৎক্ষেপণৰ বাবে জুলাই মাহক বাছি লোৱাৰ এটা বিশেষ কাৰণ হৈছে ইছৰোৱে পৃথিৱী আৰু চন্দ্ৰৰ ঘনিষ্ঠতাৰ সন্দৰ্ভত কৰা এক হিচাপ।
মিছন লাইফ
লেণ্ডাৰ মডিউল আৰু ৰ’ভাৰ ~১০০ x ১০০ কিলোমিটাৰ লঞ্চ ইনজেকচনলৈকে কঢ়িয়াই নিয়া। তাৰ পিছত ৩ৰ পৰা ৬ মাহৰ বাবে পৰীক্ষামূলক পেলোডৰ কাৰ্যকলাপ।
পুঁজিৰ ব্যৱস্থা
২০১৯ চনৰ ডিচেম্বৰ মাহত ইছৰ’ই প্ৰকল্পটোৰ বাবে প্ৰাৰম্ভিক পুঁজিৰ অনুৰোধ জনাইছিল, যাৰ পৰিমাণ আছিল ৭৫ কোটি টকা (৯.৪ মিলিয়ন মাৰ্কিন ডলাৰ), ইয়াৰে ৬০ কোটি (৭.৫ মিলিয়ন মাৰ্কিন ডলাৰ) যন্ত্ৰপাতি, সঁজুলি আৰু অন্যান্যৰ দিশত ব্যয় পূৰণৰ বাবে হ’ব মূলধনী ব্যয়, আনহাতে বাকী ১৫ কোটি (১৯ লাখ মাৰ্কিন ডলাৰ) ৰাজহ ব্যয়ৰ মূৰৰ অধীনত বিচৰা হয়।
এই প্ৰকল্পৰ অস্তিত্ব নিশ্চিত কৰি ইছৰোৰ প্ৰাক্তন অধ্যক্ষ কে শিভানে আনুমানিক ব্যয় প্ৰায় ৬১৫ কোটি (২০২৩ চনত ৭২১ কোটি বা ৯ কোটি মাৰ্কিন ডলাৰৰ সমতুল্য) বুলি জানিবলৈ দিয়ে।
তথ্য সংগ্ৰহ
শ্ৰেণী:মহাকাশযান শ্ৰেণী:ভাৰতীয় মহাকাশ গৱেষণা সংস্থা
এলিজা মাইৰি
এলিজা মাইৰি (Eliza Myrie, জন্ম: ১৯৮১) এগৰাকী দৃশ্যমান শিল্পী। তেওঁ বৰ্তমান চিকাগো চহৰত বাস কৰে। তেওঁ বিভিন্ন দৃশ্যমান কলা যেনে ভাস্কৰ্য, অংশগ্ৰহণকাৰী স্থাপনা কলা, ৰাজহুৱা কলা আৰু ছপা কলা আদিৰ লগত জড়িত।
প্ৰাৰম্ভিক জীৱন আৰু শিক্ষা
মাইৰিৰ পিতৃ এগৰাকী শিলৰ মিস্ত্ৰী। মাইৰিয়ে নৰ্থওৱেষ্টাৰ্ন বিশ্ববিদ্যালয়ৰ পৰা এম.এফ.এ ডিগ্ৰী আৰু উলিয়ামছ্ মহাবিদ্যালয়ৰ পৰা বি.এ ডিগ্ৰী লাভ কৰে। তেওঁ স্ক'হেগেন স্কুল আৰু হোৱাইটনী স্বতন্ত্ৰ শিক্ষা আঁচনিৰো শিক্ষাৰ্থী আছিল।
শিল্প জীৱন
মাইৰিয়ে চলোৱা ব্লেক আৰ্টিষ্টছ্ ৰিট্ৰিট (২০১৩) নামৰ পাৰম্পৰিক কলা প্ৰতিষ্ঠানৰ বাহিৰত কাম কৰা কৃষ্ণ দৃশ্যমান শিল্পীৰ আন্তঃপ্ৰজন্ম গোটক একত্ৰিত কৰা প্ৰচেষ্টাৰ সহপ্ৰতিষ্ঠাপক। ২০১৬ চনত মাইৰিক মেকডৱেল ফেল'শ্বিপ প্ৰদান কৰা হয়। ২০১৭-১৮ চনত তেওঁ চাণ্টা ফে আৰ্ট প্ৰতিষ্ঠানৰ সমন্যায় আৱাসিক ফেল'শ্বিপ লাভ লাভ কৰে। মায়ৰি ব্লেক লান্স টেবুলৰ ৱিকি প্ৰকল্প পৰিচালক।
শিক্ষা
মাইৰিয়ে স্কুল অফ আৰ্ট ইনষ্টিটিউট অফ চিকাগো আৰু উইলিয়ামছ্ মহাবিদ্যালয়ৰ শিক্ষা গ্ৰহণ কৰিছে।
তথ্য সংগ্ৰহ
শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:জীৱিত ব্যক্তি শ্ৰেণী:ৱিকিপিডিয়াৰ সৈতে জড়িত ব্যক্তি
ডিচমেনৰিয়া
ডিচমেনৰিয়া (Dysmenorrhea) হৈছে নাৰীৰ মাহেকীয়া ঋতুস্ৰাৱৰ সময়ত হোৱা বিষ যিয়ে তেওঁৰ দৈনিক কাম-কাজত বাধা জন্মায়। কিন্তু সাধাৰণতে ঋতুস্ৰাৱৰ বিষকে ডিচমেনৰিয়া বুলি কোৱা হয়। এই প্ৰবন্ধত প্ৰথম সংজ্ঞাটো ব্যৱহাৰ কৰা হৈছে।
কোনো আন ৰোগ বা জৰায়ুৰ গঠনৰ ত্ৰুটিৰ বাবে হোৱা ডিচমেনৰিয়াক "চেকেণ্ডেৰী ডিচমেনৰিয়া" বোলা হয়। আন কোনো কাৰক নাথাকিলে তাক "প্ৰাইমেৰী ডিচমেনৰিয়া" বোলা হয়।
প্ৰকাৰ
ডিচমেনৰিয়া দুই প্ৰকাৰৰ হ'ব পাৰে। মহিলাৰ স্বাভাবিক জনন তন্ত্ৰত কোনো নিৰ্দিষ্ট কাৰণ ধৰা নপৰিলে সি হব প্ৰাইমেৰী ডিচমেনৰিয়া। জনন তন্ত্ৰৰ বিজুতিৰ ফলত বিষ হলে চেকেণ্ডেৰী ডিচমেনৰিয়া- যাৰ বিভিন্ন কাৰণ হব পাৰে যেনে এণ্ড'মেট্ৰিয়’চিচ, লিয়োমায়মা, এডিনোমাইক'চিচ , ইউটেৰাইন ফাইব্ৰয়ড,অভেৰিয়ান চিষ্ট , গৰ্ভাশয়ৰ ভিতৰত লগোৱা গৰ্ভ নিৰোধক সামগ্ৰী আদি।
এণ্ডমেট্ৰিয়'চিচ ৰোগ চেকেণ্ডৰী ডিচমেনৰিয়াৰ এবিধ প্ৰমুখ কাৰণ। এই ৰোগত জৰায়ুৰ কোষ (এণ্ডমেট্ৰিয়েল টিচু) শৰীৰৰ অন্যান্য ঠাইত পোৱা যায়। যাৰ ফলত ৰোগীৰ মাহেকীয়াৰ বিষ, অনিয়মীয়া বা বৰ্দ্ধিত ঋতুস্ৰাব, সন্তানহীনতা আদি হোৱা পৰিলক্ষিত হয়। ২৫ৰ পৰা ৩৫বছৰত এই ৰোগ হোৱা দেখা যায়। পেলভিক পৰীক্ষা, ভেজাইনেল আলট্ৰাচনগ্ৰাফি আৰু পেলভিক লেপাৰস্কপিৰ যোগেদি ৰোগ চিনাক্ত কৰা যায়। হৰম'নৰ দ্বাৰা চিকিৎসাৰ উপৰিও কিছুমান ৰোগীক নিৰাময়ৰ বাবে অপাৰেচন কৰিবলগীয়া হয়।
প্ৰাইমেৰী ডিচমেনৰিয়া কম বয়সীয়া মহিলাৰ ক্ষেত্ৰতহে হয়। ছোৱালীৰ প্ৰথম ঋতু্স্ৰাৱ আৰম্ভ হোৱাক ডাক্তৰী ভাষাত Menarche বোলে। ঋতু্মতী হোৱাৰ পৰা কুৰিবছৰ বয়সলৈ নাইবা তাৰ সামান্য ওপৰ বয়সলৈ প্ৰাইমেৰী ডিচমেনৰিয়া হব পাৰে। বয়স বঢ়াৰ লগে লগে নাইবা সন্তান প্ৰসৱ কৰাৰ পিছত মাহেকীয়াৰ বিষটো ক্ৰমে কমি আহি নাইকিয়া হৈ পৰে।
আনহাতে চেকেণ্ডৰী ডিচমেনৰিয়া সাধাৰণতে ৩০ৰ পৰা ৪৫ বছৰীয়া মহিলাৰহে হোৱা দেখা যায়। এটা সময়ত বহু বছৰলৈ নিয়মীয়া আৰু বিষ নোহোৱা মাহেকীয়া হোৱা মহিলাৰ লাহে লাহে মাহেকীয়াত বিষ হবলৈ আৰম্ভ কৰে আৰু ক্ৰমে বিষ বেচি হবলৈ ধৰে। লগত আনুষংগিক কিছুমান লক্ষণ দেখা দিব পাৰে। সেইবিলাক হ'ল- মাহেকীয়া অনিয়মীয়া হোৱা, ৰক্তস্ৰাৱৰ পৰিমাণ বাঢ়ি যোৱা, মাহেকীয়াৰ মাজতো কেতিয়াবা ৰক্তস্ৰাৱ হোৱা, যোনিদ্বাৰে দি স্ৰাব নিৰ্গত হোৱা, যৌন ক্ৰিয়াত কষ্ট অনুভৱ কৰা আদি।
ৰোগতত্ত্ব
জৰায়ুৰ U ভিতৰত প্ৰষ্টাগ্লেণ্ডিন এফ-২ আলফা rostald নামৰ ৰাসায়নিক পদাৰ্থ বিধৰ ক্ৰিয়াৰ ফলত জয়াৰুৰ ভিতৰৰ লাইনিং সাজু হয় গৰ্ভধাৰণৰ বাবে। কিন্তু যেতিয়া সেইটো হৈ নুঠে, ডিম্বকোষ গৰ্ভস্থ নোহোৱাৰ ফলত-তেতিয়া জয়ায়ুৰ মাংসপেশীৰ সংকোচন হয়, জয়াৰুলৈ ৰক্ত সঞ্চালন কমি যায় আৰু মাহেকীয়াৰ ৰক্তস্ৰাৱৰ লগত বিষ হবলৈ ধৰে। যদিও প্ৰষ্টাগ্লেণ্ডিনৰ নিয়মীয়া প্ৰক্ৰিয়াৰ যোগদিয়েই মহিলাৰ ঋতুস্ৰাৱ হয় - বিষ সেইসকল মহিলাৰহে হয় যাৰ ক্ষেত্ৰত এই বিধ ৰাসায়নিক পদাৰ্থ হয় বেচিকৈ নিৰ্গত হয় নতুবা মহিলাগৰাকী প্ৰষ্টাগ্লেণ্ডিনৰ প্ৰতি বেচি সংবেদনশীল(sensitive )হয়। মস্তিষ্কৰ পিটিউটৰি গ্ৰন্থিৰ পৰা ওলোৱা ভেচপ্ৰেচিন নামৰ হৰম'নে প্ৰষ্টাগ্লেণ্ডিনৰ উৎপাদনত ক্ৰিয়া কৰে। আন এটা থিয়ৰি মতে জৰায়ুৰ ৰক্তপ্ৰবাহ হ্ৰাস পালে কিছুমান এনে পদাৰ্থৰ উৎপত্তি হয় যাৰ ফলত টাইপ-চি বিষৰ কোষসমূহ সক্ৰিয় হৈ উঠে। ইয়াৰ উপৰিও লিউক'ট্ৰিন Leuti নামৰ আন এবিধ ৰাসায়নিক তত্ত্বৰ উৎপত্তিৰ বাবেও ডিচমেনৰিয়া হয় বুলি ভবাৰ থল আছে। বিশেষকৈ সেইসকল মহিলাৰ ক্ষেত্ৰত যাক প্ৰষ্টাগ্লেণ্ডিন বিৰোধী দৰবে Prostagln-inhiodru উপকাৰ নাসাধে।
ডিচমেনৰিয়াক প্ৰভাৱিত কৰিব পৰা কিছুমান কাৰক হ'ল, সোনকালে অৰ্থাৎত কম বয়সতে ঋতুস্ৰাৱ Menarh আৰম্ভ হোৱা; মাহেকীয়াৰ পৰিমাণ আৰু দিন বেচি হোৱা; ধপাত বা মদৰ সেৱন; মেদবহুলতা; পৰিয়ালত এনে ৰোগ থকা, জয়াৰু যদি বেকা হৈ থাকে Retroverted Uteru; যোনিমুখ যদি বেচি সংকীৰ্ণ Narrow Cervical হয়; মানসিক অস্থিৰতা; এলেহুৱা -শাৰীৰিক শ্ৰম বিমুখতা আদি।
ৰোগনিৰ্ণয়
ৰোগৰ চিনাক্তকৰণ বিশেষ জটিল নহয়। প্ৰাইমেৰী ডিচমেনৰিয়াৰ ৰোগীক লক্ষণসমূহ সুধি প্ৰাথমিক পৰীক্ষা কৰিয়েই চিনাক্ত কৰিব পাৰি। জনন-তন্ত্ৰৰ পৰীক্ষা তেতিয়াহে কৰাৰ প্ৰয়োজন হয়,যদি চেকেণ্ডৰী ডিচমেনৰিয়া বুলি সন্দেহ কৰাৰ থল থাকে। চেকেণ্ডৰী ডিচমেনৰিয়া ৰ বাবে বহুখিনি পৰীক্ষাৰ আৱশ্যকতা হব পাৰে। সেইবিলাক হ'ল তেজৰ টি চি,ডি এল চি, ই এচ আৰ,হিমগ্লবিন, ভি ডি আৰ এল; ভেজাইনেল স্বাব পৰীক্ষা; প্ৰসাৱ পৰীক্ষা; হিষ্ট-চালফিংগ'গ্ৰাম এক্সৰে; পেটৰ আলট্ৰাচাউণ্ড; এণ্ডমেট্ৰিয়েল বায়স্পি; লেপাৰস্কপিক পৰীক্ষা আদি। চিকিৎসা- চেকেণ্ডৰী ডিচমেনৰিয়াক তাৰ কাৰণ চিনাক্ত হোৱাৰ পিছত সেইমতে যথোপযুক্ত বিধান দিব লাগিব।
প্ৰাইমেৰী ডিচমেনৰিয়াৰ চিকিৎসা
কিছুমান ৰোগীক পেৰাচিটামল আৰু এচপিৰিন টেবলেটেও উপকৃত কৰা দেখা গৈছে। অৰেল কণ্ট্ৰাচেপ্টিভ পিলত অইষ্ট্ৰজেন আৰু প্ৰজেচষ্টৰন হৰম'ন মিহলি থকাৰ ফলত ইয়াক খালে ডিম্বকোষৰ পৰা ডিম্ব প্ৰস্ফুটিত নহয়। যাৰ ফলত ৰোগীয়ে বিষ অনুভৱ নকৰে। কিছুমান ডিচমেনৰিয়াৰ ৰোগীক চিকিৎসকে এনেদৰে হৰম'নৰ দ্বাৰা চিকিৎসা কৰে। অৰ্থাৎত অভোলেচন Ovulatio ৰোধ কৰিলে মাহেকীয়াৰ বিষ নহয়। এণ্টিলিউকট্ৰিন ড্ৰাগছ যেনে মণ্টলুকাচ আদিৰ বহল প্ৰয়োগ ডিচমেনৰিয়াত এতিয়ালৈকে হোৱা নাই।
বাহ্যিক সংযোগ
শ্ৰেণী:ৰোগ
মিটাৰ
মিটাৰ (আন্তৰ্জাতিক বানান metre বা আমেৰিকান বানান meter) গ্ৰীক বিশেষ্য μέτρον, যাৰ অৰ্থ হৈছে "measure" "জোখ লোৱা", হৈছে আন্তৰ্জাতিক একক পদ্ধতিত দৈৰ্ঘ্যৰ একক। এছ আই এককত ইয়াৰ চিহ্ন হৈছে m। শূন্যস্থানত পোহৰে 1⁄299 792 458 ছেকেণ্ডত অতিক্ৰম কৰা দূৰত্বক মিটাৰ হিচাপে সংজ্ঞাবদ্ধ কৰা হয়। ১৭৯৩ চনত বিষুৱ ৰেখাৰ পৰা উত্তৰ মেৰুৰ দূৰত্বৰ ১০ মিলিয়নভাগৰ এভাগ হিচাপে সংজ্ঞাবদ্ধ কৰা হৈছিল। ১৭৯৯ চনত ইয়াক প্ৰট'টাইপ মিটাৰ বাৰৰ সহায়ত পুনৰবাৰ সংজ্ঞাবদ্ধ কৰা হয় (১৮৮৯ চনত প্ৰকৃত বাৰডাল সলনি কৰা হৈছিল)। ১৯৬০ চনত ক্ৰিপ্টন-৮৬ ৰ নিৰ্গমন লাইনৰ তৰংগদৈৰ্ঘ্যৰ সহায়ত পুনৰবাৰ সংজ্ঞা আগবঢ়োৱা হৈছিল। ১৯৮৩ চনত বৰ্তমানৰ সংজ্ঞাটো আগবঢ়োৱা হয়। এক ইঞ্চি হৈছে ০.০২৫৪ মিটাৰ (২.৫৪ ছেণ্টিমিটাৰ বা ২৫.৪ মিলিমিটাৰ)।
বানান
Metre হৈছে মেট্ৰিক এককত ব্যৱহাৰ কৰিব পৰা দৈৰ্ঘ্যৰ একক (ইংৰাজী ব্যৱহাৰ কৰা প্ৰায় সকলো দেশতে)। আমেৰিকা যুক্তৰাষ্ট্ৰ  আৰু ফিলিপাইনছে meter ব্যৱহাৰ কৰে। জোখ মাখ কৰা যন্ত্ৰসমূহে (যেনে এমিটাৰ, স্পীডমিটাৰ) "-meter" ব্যৱহাৰ কৰে ( ammeter, speedometer)।
ব্যুৎপত্তি
গ্ৰীক কৰ্তা μετρέω (metreo) (জোখ লোৱা, বা তুলনা) আৰু বিশেষ্য μέτρον (metron) হৈছে metre শব্দৰ মূল। লেটিন (metior, mensura), ফৰাচী (mètre, mesure) আৰু ইংৰাজীতো এনেধৰণৰ ব্যৱহাৰ আছিল।
ৰঞ্জিৎ শেখৰ মুছাহাৰী
ৰঞ্জিৎ শেখৰ মুছাহাৰী (Ranjit Shekhar Mooshahary; জন্ম ১৯৪৬) এগৰাকী ভাৰতীয় ৰাজনীতিবিদ। তেওঁ ২০০৮ চনৰ পৰা ২০১৩ চনলৈ মেঘালয়ৰ ৰাজ্যপাল হিচাপে নিযুক্ত আছিল (১ জুলাই ২০০৮ ৰ পৰা ৭ জুলাই ২০১৩ লৈকে)। পূৰ্বতে মুছাহাৰী এগৰাকী ভাৰতীয় আৰক্ষী সেৱা (IPS)-ৰ বিষয়া আছিল, তেওঁ ৰাষ্ট্ৰীয় সুৰক্ষা গাৰ্ড (National Security Guards, চমুকৈ NSG) আৰু সীমা সুৰক্ষা বল (Border Security Force, চমুকৈ BSF)-ৰ সঞ্চালক প্ৰধান হিচাপে কৰ্মৰত আছিল।
জন্ম আৰু শিক্ষা
ৰঞ্জিৎ শেখৰ মুছাহাৰীৰ জন্ম হৈছিল অসমৰ বৰ্তমানৰ বড়োলেণ্ড টেৰিট'ৰিয়েল এৰিয়াজ ডিষ্ট্ৰিক্টছৰ অন্তৰ্গত কোকৰাঝাৰ জিলাৰ গোসাঁইগাঁৱত। তেওঁ উমিয়ামৰ ইউনিয়ন খ্ৰিষ্টীয়ান কলেজৰ পৰা প্ৰাক স্নাতক আৰু শ্বিলঙৰ ছেইণ্ট এন্থনীজ কলেজৰ পৰা ৰাজনীতি বিজ্ঞান বিষয়ত সন্মানসহ স্নাতক ডিগ্ৰী লাভ কৰে।
কেৰিয়াৰ
কেৰালাৰ উপৰিও মুছাহাৰীয়ে অন্যান্য কেইবাটাও সন্মানীয় পদত কাৰ্যনিৰ্বাহ কৰিছিল। তেওঁ অসমৰ কেবিনেট সচিবালয়ত (Cabinet Secretariat) থকাৰ উপৰিও তেওঁৰ কেৰিয়াৰৰ শেষৰ ফালে ৰাজ্যৰ আৰক্ষী বিভাগতো কৰ্মৰত আছিল। ৮০ দশকৰ শেষলৈ আৰু ৯০ দশকৰ আদি কালছোৱাত তেওঁ কেন্দ্ৰীয় সংৰক্ষিত আৰক্ষী বাহিনী (Central Reserve Police Force)-ৰ উপ-সঞ্চালক (Deputy Inspector general) আৰু সঞ্চালক (Inspector General) হিচাপে তেওঁ তামিলনাডু, জম্মু আৰু কাশ্মীৰ আৰু ৰাজস্থানত সেৱা আগবঢ়াইছিল। ২০০২ চনৰ ফেব্ৰুৱাৰীত তেওঁ ৰাষ্ট্ৰীয় সুৰক্ষা গাৰ্ড (National Security Guards, চমুকৈ NSG))-ৰ সঞ্চালক প্ৰধান (Director General) হিচাপে নিযুক্ত হৈছিল।
বিশ্বৰ অন্যতম বৃহৎ অৰ্ধ-সামৰিক সীমা সুৰক্ষা বাহিনী হিচাপে পৰিচিত সীমা সুৰক্ষা বলৰ সঞ্চালক প্ৰধান হিচাপে ২০০৫ চনত বদলি হোৱাৰ আগলৈকে তেওঁ NSG-ৰ মুৰব্বী হিচাপে প্ৰায় তিনি বছৰ ধৰি সেৱা আগবঢ়াইছিল। ভাৰতৰ উত্তৰ পূৰ্বাঞ্চলৰ পৰা সীমা সুৰক্ষা বলৰ সঞ্চালক প্ৰধান হিচাপে নিযুক্ত হোৱা তেওঁৱেই প্ৰথম ব্যক্তি আৰু ২০০৬ চনত অৱসৰ গ্ৰহণ কৰাৰ সময়লৈ তেওঁ সেই পদতে নিযুক্ত আছিল। মুছাহাৰীক Police Medal for Meritorious Service আৰু President's Police Medal for Distinguished Service সন্মান প্ৰদান কৰা হৈছিল। তেওঁ অসম আৰক্ষীৰ লগতে চি আৰ পি এফ-তো কাৰ্যনিৰ্বাহ কৰিছিল আৰু উগ্ৰবাদ নিয়ন্ত্ৰণ আৰু দেশৰ অভ্যন্তৰীণ সুৰক্ষাৰ ক্ষেত্ৰলৈ প্ৰশংসনীয় সেৱা আগবঢ়াইছিল।
২০০৬ চনৰ মাৰ্চ মাহত ৰঞ্জিৎ শেখৰ মুছাহাৰী অসম চৰকাৰৰ দ্বাৰা তথ্য জনাৰ অধিকাৰ আইনৰ অধীনত গঠিত তথ্য আয়োগৰ অসমৰ প্ৰথম মুখ্য তথ্য আয়ুক্ত হিচাপে নিযুক্ত হয়। ২০০৮ চনত ৫ বছৰৰ বাবে মেঘালয়ৰ ৰাজ্যপাল হিচাপে নিযুক্ত হোৱাৰ আগলৈকে মুছাহাৰীয়ে মুখ্য তথ্য আয়ুক্ত হিচাপে তথ্য জনাৰ অধিকাৰ আইনৰ কাৰ্যকৰীকৰণ আৰু এই আইনত নিহিত আইনী ব্যৱস্থাসমূহৰ ৰূপায়ণৰ ক্ষেত্ৰত মুখ্য ভূমিকা গ্ৰহণ কৰিছিল।
মাইৱা ৱিনষ্টক
মাইয়া ৱিনষ্টক (Maia Weinstock) এগৰাকী আমেৰিকান বিজ্ঞান লেখিকা আৰু লেগ' উৎসাহী। তেওঁ কেমব্ৰিজৰ মেছাচুছেটছত বাস কৰে। ১৯৯৯ চনত তেওঁ ব্ৰাউন বিশ্ববিদ্যালয়ৰ পৰা স্নাতক ডিগ্ৰী লাভ কৰিছিল। তেওঁ বৰ্তমান এম আই টি নিউজৰ উপসম্পাদক।
জীৱনী
এম.আই.টি.-ত কাম কৰাৰ আগতে তেওঁ ব্ৰেইন প'পত কাম কৰিছিল আৰু স্পেছ.কম আৰু অন্যান্য বিজ্ঞান প্ৰকাশনসমূহৰ সম্পাদক আছিল।
২০১৪ চনত নিউয়ৰ্ক সময়ৰ জেডিথ নিউমানে তেওঁক "ৱিকিপিডিয়াত লিঙ্গ ভাৰসাম্যহীনতাৰ বিষয়ে সজাগতা বৃদ্ধিত অৰিহনা আগবঢ়োৱা ৱিকিপিডিয়ান" হিচাপে উল্লেখ কৰিছিল। ৱিকিপিডিয়া অনলাইন এনচাইক্লোপিদিয়া; ৱিকিপিডিয়াত কেনেদৰে নথকাটো নিৰ্ধাৰণ কৰা হয় সেই বিষয়ে তেওঁৰ অনুচ্ছেদে লগে লগে অন্যান্য ৱিকিপিডিয়াৰ সম্পাদকসকলক নতুনৰ বিষয়ে এটা পৃষ্ঠা সৃষ্টি কৰিবলৈ উত্তেজিত কৰিছিল।
তেওঁ সম্পাদনাৰ কামৰ উপৰিও ৱিনষ্টক বহু বছৰ ধৰি ৱিকিপিডিয়াৰ সম্পাদক হৈ আছে আৰু ৱিকিপিডিয়াত লিঙ্গৰ ব্যৱধান সম্পাদকসকলৰ মাজত লিঙ্গৰ ব্যৱধান আৰু ছাইটত হোৱা নিবন্ধসমূহ হ্ৰাস কৰাৰ প্ৰচেষ্টাত জড়িত হৈ আছে। এই কামৰ ভিতৰত সম্পাদনা-এ-থনত আডা লাভলেচ দিনত কাম কৰা, লগতে।
লেগ মিনি ফিগাৰৰ এজন প্ৰথম অনুৰাগী তেওঁ জীৱিত বিজ্ঞানীসকলৰ বাবে তেওঁলোকক নিৰ্মাণ কৰিবলৈ আৰম্ভ কৰে আৰু প্ৰথমে তেওঁৰ বন্ধু কেৰোলিন পোৰকোক নিৰ্মাণ কৰিছিল। শেষত, ইয়াত "লিগ জাষ্ট লীগ" নামৰ লেগ' আইডিয়াছ প্ৰতিযোগিতাৰ এক দাখিল অন্তৰ্ভুক্ত কৰা হৈছিল, যাক লেগো ইটাৰ পৰা নিৰ্মিত এক কৰ্টমাৰ্টৰ দৰে দেখাৰ বাবে প্ৰস্তুত কৰা হৈছিল আৰু ছেণ্ডেৰা ডে অ'কমনৰ, ৰুথ বাডাৰ লিছবাৰ্গ, ছোনিয়া মোটোমায়েৰ,আৰু এলিনা কাগানৰ ক্ষুদ্ৰ সংস্কৰণ আছিল। লেগ'ৱে এই দাখিলটো অতি ৰাজনৈতিক বুলি অস্বীকাৰ কৰিছিল, যাৰ ফলত প্ৰকল্পটোৰ বাবে প্ৰচাৰ বৃদ্ধি হৈছিল, আৰু শেষত জেনেৰিক ন্যায়ৰ সৈতে এক দাখিল কৰা হৈছিল। এ বষ্টন লেবৰ সাংবাদিকে ৱেইনষ্টকৰ এপাৰ্টমেণ্টক "মুৰ আৰু কেশ, টৰ্চ আৰু ভৰি আৰু বাহুৰ টাক, সামান্য প্লাষ্টিকৰ পাত্ৰত সংৰক্ষিত এটা পিণ্ট আকাৰৰ ফ্ৰেংকেনষ্টাইনৰ কৰ্মশালা" বুলি বৰ্ণনা কৰিছিল। ২০১৭ চনৰ মাৰ্চ মাহত ৱিনষ্টকে জমা দিয়া আৰ্হিৰ ওপৰত ভিত্তি কৰি নাছাৰ মহিলাসমূহৰ সংহতি এটা প্ৰস্তুত কৰিম বুলি ঘোষণা কৰে।
তথ্য উৎস
শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:ৱিকিপিডিয়াৰ সৈতে জড়িত ব্যক্তি
বে'লৰ পক্ষাঘাত
বেলৰ পক্ষাঘাত (Bell's palsy) হৈছে কৰোটিক স্নায়ু (Cranial nerve) নং ৭-এ (ফেচিয়েল নাৰ্ভ) কাম নকৰাৰ ফলত হোৱা মুখমণ্ডলৰ একপ্ৰকাৰৰ পক্ষাঘাত। ইয়াৰ ফলত পক্ষাঘাত হোৱা ফালে মুখৰ মাংসপেশীবোৰৰ নিয়ন্ত্ৰণ হেৰাই যায়। কেইবাটাও কাৰণত মুখৰ পক্ষাঘাত হ'ব পাৰে, যেনে- মগজুৰ টিউমাৰ, ষ্ট্ৰোক, লাইম ৰোগ আদি। যদি পক্ষাঘাতৰ কোনো কাৰণ বিচাৰি পোৱা নাযায় তেতিয়া ইয়াক "বে'লৰ পক্ষাঘাত" বোলা হয়। আজিৰ পৰা দুশ বছৰ আগতে স্কটলেণ্ডৰ চাৰ্লছ বে'ল নামৰ চিকিৎসকজনে পোন প্ৰথমবাৰৰ বাবে এই ৰোগৰ বৰ্ণনা দিছিল কাৰণে ৰোগটোৰ লগত তেওঁৰ নাম যোগ দি "বেলচ্ পালচি" বুলি কোৱা হয়।
মস্তিষ্কৰ ভিতৰৰ পৰা ওলাই অহা ৭ নম্বৰ স্নায়ুডাল হ'ল আননী স্নায়ু বা ফেচিয়েল নাৰ্ভ। এই স্নায়ুডাল কাণৰ পিছফালে এটি সৰু ছিদ্ৰই দি আহি মুখমণ্ডলৰ মাংসপেশী বিলাকৰ সৈতে জড়িত হৈ পৰেহি। আমাৰ হঁহা, মুখৰ বিভিন্ন অংগী-ভংগী কৰা,চকু টিপ মৰা, চকু খোলা-মেলা কৰা আদি সকলো ক্ৰিয়া এই স্নায়ুৰ যোগেদিহে পৰিচালিত হয়। গতিকে ফেচিয়েল নাৰ্ভৰ পক্ষাঘাত হলে এই সকলোবিলাক ক্ৰিয়া বাধাপ্ৰাপ্ত হয়।
লক্ষণসমূহ
মুখ মণ্ডলৰ এফাল হঠাতে ৰাতিটোৰ ভিতৰত বেঁকা হৈ পৰে। সেই ফালৰ চকুটো সম্পূৰ্ণকৈ জপাব নোৱাৰা হয়। হাঁহিলে মুখখন এপিনে বেঁকা হৈ পৰে। খাওঁতে,গিলোতে কিছু অসুবিধা অনুভৱ হয়। দুদিনৰ ভিতৰত লক্ষণসমূহ স্পষ্ট হৈ ধৰা দিয়ে। কেতিয়াবা কাণৰ ভিতৰত কিছু বিষৰ অনুভৱ হয়। লেলাওটি ব'ব পাৰে। বন্ধ নোহোৱা চকু শুষ্ক বা পানী বৈ থকা পৰিলক্ষিত হয়। মুখৰ ৰুচি কমি যায়। পুৰুষ মহিলা সকলোৰে এই ৰোগ হব পাৰে। সাধাৰণতে ১৫ৰ পৰা ৬০ বছৰৰ বয়সত এই ৰোগ হোৱা দেখা যায়। কিন্তু যি কোনো বয়সতে এই ৰোগ হব পাৰে। বিশ্বৰ মুঠ জনসংখ্যাৰ ০. ০২ % লোকক এই ৰোগত ভোগা দেখা গৈছে। ইংলেণ্ডত প্ৰতি বছৰে প্ৰত্যেক ৫০০০জনৰ ভিতৰত এজনে এই ৰোগত ভোগে। আনহাতে আমেৰিকাত বছৰি ৪০০০০জনে "বেলচ্ ফেচিয়েল পালচিত আক্ৰান্ত হয়। ডায়েবেটিচ, গৰ্ভাৱস্থা, শ্বাসজনিত ৰোগত ভোগা লোক আৰু ৰোগ প্ৰতিৰোধৰ কম ক্ষমতা থকা লোকক সহজতে ৰোগাক্ৰান্ত হোৱা দেখা যায়। ৯৯% ৰোগীৰ মুখমণ্ডলৰ দুৰ্বলতা বা পেৰালাইচিচ এফালেহে হয়। কাচিৎ ১% ৰোগীৰ দুয়োপিনে দুৰ্বলতা হোৱা দেখা যায়। ৮৫% ৰোগী তিনিসপ্তাহৰ ভিতৰত সম্পূৰ্ণ আৰোগ্য হয়। বাকী ১৫%ৰ ক্ষেত্ৰত ৩ৰ পৰা ৬মাহ সময় লাগে। সাধাৰণতে দেখা দিয়া উপসৰ্গসমূহ হ'ল - মাংসপেশী কঠোৰ অনুভৱ হোৱা, মাংসপেশীৰ কঁপনি উঠা আৰু চকুলো সঘনাই নিগৰি থকা।
ৰোগৰ চিনাক্তকৰণ আৰু যাবতীয় পৰীক্ষাসমূহ
সাধাৰণতে ৰোগ প্ৰাথমিক পৰীক্ষাতেই চিনাক্ত হয়। ৰোগীৰ মগজুৰ চিটি স্কেন বা এম আৰ আই কৰি তেওঁৰ যে টিউমাৰ, সংক্ৰমণ বা আঘাতপ্ৰাপ্ত হৈ ফেচিয়েল পেৰালাইচিচ হোৱা নাই - সেয়া থিৰাং কৰা হয়। কেতিয়াবা নাৰ্ভৰ পৰিবহণ সমক্ষতা আদিও পৰীক্ষা কৰা হয়।
তথ্যসূত্ৰ
শ্ৰেণী:ৰোগ
চৰ্যাপদ
উদ্ধাৰ
কলিকতাৰ এচিয়াটিক ছচাইটিৰ পুথি সংগ্ৰহৰ কামত হৰপ্ৰসাদ শাস্ত্ৰী কেইবাবাৰো নেপাললৈ গৈছিল। ইয়াৰে ১৯০৭ চনত তৃতীয়বাৰৰ বাবে নেপাললৈ যাওঁতে তাৰে ৰাজ দৰবাৰৰ গ্ৰন্থাগাৰত ৰক্ষিত কেইখনমান নতুন পুথি বিচাৰি পায়। সেইকেইখন হ’ল চৰ্যাচৰ্যবিনিশ্চয়, সৰোজবজ্ৰৰ দোহাকাষ আৰু কৃষ্ণাচাৰ্যৰ দোহাকোষ। এই তিনিখন পুথিৰ লগতে আগৰবাৰ যাওঁতে সংগ্ৰহ কৰি অনা ডাকাণৰ্ৱ নামৰ পুথিখন একেলগ কৰি ১৯১৬ চনত 'হাজাৰ বছৰেৰ পুৰাণ বঙালী ভাষাৰ বৌদ্ধ গান ও দোহা’ নামেৰে ছপা কৰি উলিয়ায়। প্ৰকাশক আছিল বঙ্গীয় সাহিত্য পৰিষদ। উল্লেখ্য যে হৰপ্ৰসাদ শাস্ত্ৰীযে পোৱা চৰ্যাচৰ্যবিনিশ্চয় পুথিখন মূল পুথি নাছিল। এইখন আছিল আচাৰ্য মুনিদত্তই লিখা এখন টীকা পুথিহে। পুথিখনৰ কতো চৰ্যাচৰ্যবিনিশ্চয় নামটোত উল্লেখ নথকাৰ পৰা অনুমান কৰা হয় যে এই নামটো শাস্ত্ৰীদেৱে নিজেই দিছিল। মুনিদত্তই লিখা টীকা পুথিখনত অৱশ্যে চযৰ্যানীতিকোষবৃত্তি নামটো আছে আৰু ইয়াৰ লগতে মূল চৰ্যাখিনিও সন্নিবিষ্ট আছিল। উল্লেখ্য যে চৰ্যাগীতৰ তিববতী অনুবাদৰ প্ৰথম সন্ধান লাভ কৰে ড॰ সুনীতি কুমাৰ চট্টোপাধ্যায়এ। পৰৱৰ্তীকালত ড॰ প্ৰবোধ চন্দ্ৰ বাগচী, নীলৰতন সেন আদিযে চৰ্যাপদ সম্পৰ্কে গৱেষণা কৰি বিভিন্ন নতুন নতুন তথ্যৰ সম্ভেদ দিযে। ড॰ বাগচীৰ গৱেষণাৰ কালতেই চৰ্যাগীতৰ সম্পূৰ্ণ তিববতী অনুবাদটি আৱিষ্কৃত হয় আৰু তাৰ পৰাই সংস্কৃত টীকাকাৰৰ নাম যে মুনিদত্ত আছিল সেয়া গম পোৱা যায়।
তিববতী অনুবাদৰ পৰা গম পোৱা যায় যে আচাৰ্য মুনিদত্তই এশটা গানৰ কোষ-গ্ৰন্থৰ পৰা একাৱন্নটা গান বাচি লৈ টীকা ব্যাখ্যা কৰিছিল। তাৰে এটা টীকা পৰৱৰ্তীকালৰ কোনো লিপিকাৰৰ হাতত হেৰাল আৰু সেইটি বাদ দিযেই মুনিদত্তৰ টীকাখন নকল কৰি উলিয়ায়। অৱশ্যে নেপালত উদ্ধাৰ হোৱা পুথিখনত (চৰ্যাগীতিকোষ)ৰ শেষৰ পাতখিলা আৰু মাজৰ কেইখিলামান পাত নাই (৬৯খন পাত আছে)। সবৰ্মুঠ তিনিটা সম্পূৰ্ণ আৰু এটাৰ আধা অংশৰ মূল পাঠৰ লগতে টীকা অংশ নাছিল।
ৰচনাশৈলী
হৰপ্ৰসাদ শাস্ত্ৰীযে চৰ্যাচৰ্যবিনিশ্চয় পুথিখনৰ গানবোৰক বৌদ্ধ কীতৰ্ন, বৌদ্ধ সংকীতৰ্ন বুলি অভিহিত কৰিছো। অৱশ্যে টীকাকাৰে চৰ্যাৰ উপৰি "গীত" আৰু "পদ" শব্দ দুটাও উল্লেখ কৰিছে। এই গীতসমূহৰ ভাষাৰ লগত নব্য ভাৰতীয় আযৰ্ভাষাৰ অন্তগৰ্ত মৈথিলী, উৰিয়া, বঙালী, বিষ্ণুপ্ৰিয়া মণিপুৰী আৰু অসমীয়া ভাষাৰ মিল দোখা যায়। সেযে বিভিন্ন ভাষাৰ পণ্ডিতসকলে নিজৰ নিজৰ ভাষাৰ সম্পত্তি বুলি এই চৰ্যাপদসমূহক চিহ্নিত কৰিছে। ড॰ বাণীকান্ত কাকতিয়েও ইয়াৰ ধবনিতাত্ত্বিক আৰু ৰূপতাত্ত্বিক দিশসমূহ ফঁহিয়াই অসমীয়া ভাষাৰ লগত যে মিল আছো সেয়া প্ৰমাণ কৰি গৈছো। এই পুথিখনত সবৰ্মুঠ ২৩ জন সিদ্ধাচৰ্যৰ দ্বাৰা ৰচিত গীত সন্নিবিষ্ট হৈছে। উল্লেখ্য যে এওঁলোক ৮৪ জন তান্ত্ৰিক সিদ্ধাচাৰ্যৰ অন্তৰ্ভুক্ত। তেওঁলোকৰ নামসমূহ হল কাহ্নপাদ (১৩টা চৰ্যা), ভূসুকপাদ (৮টা), সৰহপাদ, (৪ টা), কুক্কুৰীপাদ, (৩ টা), লুইপাদ, শৱৰপাদ, শান্তিপাদ (এইসকলৰ দুটা), বিৰয়াপাদ, গুঞ্জৰীপাদ, চাটিল্লপাদ, কম্বলাম্বৰপাদ, ডোম্বীপাদ, মহীধৰপাদ, বীণাপাদ, আৰ্যদেৱপাদ, ঢেণ্ঢনপাদ, দাৰিকপাদ, ভাদেপাদ, তাড়কপাদ, কংকনপাদ, জয়নন্দীপাদ, ধামপাদ, তন্ত্ৰীপাদ (তেওঁলোকৰ এটাকৈ চৰ্যা)। ইয়াৰে লুইপাদ, সৰহপাদ, মীননাথ, শান্তিপাদ, ডোম্বীপাদ, ঢেণ্ঢনপাদ, মহীধৰপাদ আদিক কামৰূপৰ লগত বিশেষ সম্পৰ্ক থকা বুলি পণ্ডিতসকলে ঠাৱৰ কৰিব খোজো। এওঁলোকৰ বাহিৰেও চৰ্যাপদ, ইউডীপাদ, মীননাথ, আচাৰ্য বিনাওক, ধোকৰীপাদ, বিৰুপাক্ষপাদ, তিলোপাদ আদি সিদ্ধাচাযৰ্ৰ নামো টীকাত উল্লেখ আছে।
কেমেৰ'ণ দিয়াজ
কেমেৰ'ণ মিচেল ডিয়াজ(জন্ম ৩০ আগষ্ট,১৯৭২) হ'ল এগৰাকী আমেৰিকান অভিনেত্ৰী আৰু প্ৰাক্তন মডেল। ১৯৯০ৰ দশকত তেওঁ দ্য মাস্ক,মাই বেষ্ট ফ্ৰেইণ্ডছ ৱেডিং আৰু দেয়াৰ্ছ চামথিং এবাউট মেৰী আদি ছবিত অভিনয় কৰি চৰ্চা লাভ কৰে। তেওঁৰ অন্যান্য উল্লেখযোগ্য কৃতিত্ব সমূহ হ'ল দুখন চাৰ্লিজ এঞ্জেলছ ছবিত অভিনয়,শ্ৰেক শৃংখলাত প্ৰিন্সেছ ফিয়োনাৰ চৰিত্ৰত কণ্ঠদান,দ্য হলিডে,দ্য গ্ৰীণ হৰ্ণেট,বেড টিচ্চাৰ আদি। দেয়াৰ্ছ চামথিং এবাউট মেৰী,বিইং জন মালকোভিছ,ভেনিলা স্কাই,গেংছ অৱ নিউয়ৰ্ক আদিত কৰা অভিনয়ৰ বাবে তেওঁ গ'ল্ডেন গ্ল'ব বঁটাৰ বাবে মনোনীত হয়।
প্ৰাৰম্ভিক জীৱন
চাৰিজনী বাইভনীৰ সৰ্বকনিষ্ঠা কেমেৰ'ণৰ জন্ম হৈছিল কেলিফোৰ্ণিয়াৰ ছান ডিয়েগ'ত। তেওঁৰ মাতৃ বিলি এগৰাকী আমদানি-ৰপ্তানি প্ৰতিনিধি আৰু দেউতাক এমিলিও ডিয়াজ(১৯৪৯-২০০৮) কেলিফোৰ্ণিয়া তেল কোম্পানী UNOCALত এজন ফিল্ড গ'জাৰ আছিল। ডিয়াজৰ চিমিন নামৰ এগৰাকী বায়েক আছে। বংশসূত্ৰে তেওঁৰ দেউতাক কিউবান আৰু মাক জাৰ্মান,ইংৰাজ তথা চাৰোকি(Cherokee)।  ডিয়াজ লং বীচ্চ কেলিফোৰ্ণিয়াত লালিত পালিত হৈছিল আৰু লং বীচ্চ পলিটেকনিক হাই স্কুলত শিক্ষা গ্ৰহণ কৰিছিল।
চৰ্যাপদ
বিষয়বস্তু
চৰ্যাপদসমূহৰ বিষয়বস্তু ৰহস্যময়ী। মূলতঃ নিৰ্বাণ লাভ কৰাৰ উদ্দেশ্য আগত ৰাখিয়েই ইয়াক ৰচনা কৰা হৈছে। নিৰ্বাণ মানে বাসনাৰ পৰা নিবৃত্তি লাভ। পাথিৰ্ৱ পৃথিৱীৰ অনিত্যতা জ্ঞান লাভ কৰি, অবিদ্যা-মোহ ধবংস কৰিব পাৰিলেই নিৰ্বাণ লাভ হয়। বৌদ্ধ ধমৰ্ৰ সহজযানী পন্থাৰ ধৰ্ম সাধনাৰ কাৰণে, নিৰ্বাণ লাভ কৰাৰ পথ দেখুৱাবৰ বাবে বিভিন্ন ধৰণৰ ৰপক, প্ৰতীক, দ্ব্যাথৰ্ক পাৰিভাষিক শব্দ, বিবিধ উপামা আদি ব্যৱহাৰ কৰি এই চৰ্যাসমূহ ৰচনা কৰা হৈছো। ইয়াৰ অৰ্থ শুদ্ধভাৱে অনুধাৱন কৰিবলৈ হ’লে গুৰুৰ সহায় লাগিবই। সেইবাবেই প্ৰথম চৰ্যটিত কোৱা হৈছে— ‘লুই ভণই গুৰু পুচিছঅ জান॥ ’ চৰ্যাবোৰৰ মাজোদি সহজীয়া ধমৰ্ৰ দাশৰ্নিক তত্ত্ব সম্বন্ধীয়, যোগ সম্বন্ধীয় আৰু তন্ত্ৰ সম্বন্ধীয় দিশ প্ৰতীকি ভাষাৰে অৱগত কৰা হৈছে।
কেমেৰ'ণ দিয়াজ
অভিনয়
১৯ বছৰ বয়সত কেমেৰ'ণ ডিয়াজে চিইজ নো এঞ্জেল ছবিত অভিনয় কৰে।২১ বছৰ বয়সত তেওঁ দ্য মাস্ক ছবিৰ বাবে অডিশ্যন দিয়ে। নিৰ্বাচিত হোৱাৰ পিছত তেওঁ আগৰ অভিজ্ঞতা নোহোৱাৰ বাবে অভিনয়ৰ শিক্ষা গ্ৰহণ কৰে।দ্য মাস্ক ছবিখন ১৯৯৪ৰ সৰ্বাধিক উপাৰ্জনকাৰী দহখন ছবিৰ এখন হিচাপে পৰিগণিত হয়। লাউঞ্জ গায়িকা টিনা কাৰ্লাইল হিচাপে তেওঁৰ প্ৰদৰ্শনে বহুকেইটা বঁটাৰ মনোনয়ন লাভ কৰে আৰু তেওঁক যৌন চিহ্ন হিচাপে প্ৰতিষ্ঠা কৰে।
নিজৰ অভিজ্ঞতাক পুষ্ট কৰি তুলিবলৈ দিয়াজে পিছৰ তিনি বছৰত কোনো ডাঙৰ ছবিত অভিনয় নকৰাৰ সিদ্ধান্ত লয় আৰু দ্য লাষ্ট চাপাৰ(১৯৯৫),ফিলিং মিনেচটা(১৯৯৬),চিইজ দ্য ৱান(১৯৯৬) আৰু হেড এবাভ ৱাটাৰ(১৯৯৬) আদিত অভিনয় কৰে। তেওঁ মৰটেল কমবেট চলচ্চিত্ৰৰ বাবেও নিৰ্বাচিত হৈছিল যদিও তাৰ বাবে প্ৰশিক্ষণ লৈ থাকোঁতে হাত ভগাৰ বাবে সেইখন বাদ দিব লগীয়া হয়।
১৯৯৭ চনত 'মাই বেষ্ট ফ্ৰেইণ্ডছ ৱেদিং' আৰু 'এ লাইফ লেছ অৰ্ডিনেৰী' ছবিৰ জৰিয়তে দিয়াজ মূলসুঁতিৰ ছবিলৈ ঘূৰি আহে। তাৰ পিছৰ বছৰ তেঁও 'দেয়াৰ্ছ চামথিং এবাউট মেৰী'(১৯৯৮) নামৰ ছবিখনত অভিনয় কৰে যাৰ বাবে তেওঁ শ্ৰেষ্ঠ অভিনেত্ৰীৰ গোল্ডেন গ্লোব বঁটাৰ বাবে মনোনীত হয়। 'বিইং জন মালকোভিছ'(১৯৯৯) ছবিত অভিনয় কৰি তেওঁ সমালোচকৰ প্ৰশংসা লাভ কৰে আৰু শ্ৰেষ্ঠ সহঃ অভিনেত্ৰীৰ গোল্ডেন গ্লোব বঁটা ,ব্ৰিটিছ একাডেমী অৱ ফিল্ম এণ্ড টেলিভিছন আৰ্ট বঁটা,স্ক্ৰীণ এক্টৰ্ছ গীল্ড এৱাৰ্ডছ আদিৰ বাবে মনোনয়ন লাভ কৰে।১৯৯৮ আৰু ২০০৮ৰ ভিতৰত তেওঁ 'থিংছ য়ু কেন টেল জাষ্ট বাই লুকিং এট হাৰ','ভেৰি বেদ থিংছ','এনি গিভেন চানদে','চাৰ্লিজ এঞ্জেলছ' আদি ছবিত অভিনয় কৰে। ২০০১ চনত তেওঁ 'ভেনিলা স্কাই' ছবিত কৰা অভিনয়ৰ বাবে সহঃ অভিনেত্ৰীকৰ গোল্ডেন গ্লোব বঁটা,এচ.এ.জি. বঁটা,ক্ৰিটিকছ ছইছ বঁটা,আমেকৰিকান ফিল্ম ইনষ্টিটিউট বঁটা আদিৰ মনোনয়ন লাভ কৰে আৰু 'শ্ৰেক' ছবিত প্ৰিন্সেছ ফিয়োনাৰ চৰিত্ৰত কণ্ঠদান কৰে যাৰ বাবে তেওঁ দহ মিলিয়ন ডলাৰ উপাৰ্জন কৰে। ২০০৩ত তেওঁ মাৰ্টিন স্কৰছেজৰ 'গেংগছ অৱ নিউয়ৰ্ক'(২০০২)ত কৰা অভিনয়ৰ বাবে গোল্ডেন গ্লোবৰ মনোনয়ন লাভ কৰে আৰু 'চালিজ এঞ্জেলছ:ফুল থ্ৰোটল'ত কৰা অভিনয়ৰ বাবে ২০ মিলিয়ন ডলাৰ লাভ কৰি এটা চৰিত্ৰৰ বাবে এই বুজন পৰিমাণৰ ধন লাভ কৰা তৃতীয়গৰাকী অভিনেত্ৰী হিচাপে পৰিগণিত হয়।ইয়াৰ পিছত তেওঁ 'ইন হাৰ চ্যুজ'(২০০৫ ),'দ্য হলিডে'(২০০৬) আদি ছবিত অভিনয় কৰে।'হোৱাট হেপেনছ ইন ভেগাচ' আৰু 'শ্ৰেক'ৰ ছিকুৱেল সমূহৰ বাবে এবছৰমানৰ ভিতৰত তেওঁ প্ৰায় ৫০ মিলিয়ন ডলাৰ উপাৰ্জন কৰে।. ২০০৯ত তেওঁ 'মাই চিষ্টাৰ্ছ কিপাৰ' আৰু 'দ্য বক্স' নামৰ ছবি দুখনত অভিনয় কৰে।
২০১০চনত ফ'ৰ্বছ আলোচনীয়ে তেওঁক সবাতোকৈ ধনী হিস্পানিক মহিলা তাৰকা আৰু লগতে ষাঠিতম ধনী ব্যক্তি হিচাপে আখ্যা দিয়ে।  সেই বছৰতে তেওঁ 'শ্ৰেক ফৰেভাৰ আফটাৰ' ত ফিয়োনাৰ চৰিত্ৰত কণ্ঠ দিয়ে আৰু ভেনিলা স্কাইৰ সহঃ শিল্পী টম ক্ৰুজৰ লগত 'নাইট এণ্ড ডে'ত অভিনয় কৰে। ২০১১ত তেওঁ 'গ্ৰীণ হৰ্ণেট' ছবিত লেনৰ কেছৰ চৰিত্ৰত অভিনয় কৰে আৰু হাস্যমধুৰ ছবি 'বেড টীছাৰ'ত কেন্দ্ৰীয় চৰিত্ৰত অভিনয় কৰে। CEOWORLD আলোচনীয়ে তেওঁক শীৰ্ষ মহিলা মনোৰঞ্জকৰ সূচীত অন্তৰ্ভুক্ত কৰে।
চৰ্যাপদ
চৰ্যাপদৰ ভাষা
প্ৰধান কথাটি হ’ল এই কথ্য ভাষাটি আছিল প্ৰাচীন কামৰূপ, মগধ, উৎকল, গৌড়, বিষ্ণুপ্ৰিয়া মণিপুৰী আদি ঠাইৰ উমৈহতীয়া কথ্য ভাষা। চৰ্যাত এই সকলো ঠাইৰে আঞ্চলিক ভাষিক বৈশিষ্ট্য মিহলি হৈ আছে। সেয়ে প্ৰত্যেকেই চৰ্যাসমূহ নিজৰ নিজৰ প্ৰাচীন সম্পত্তি বুলি দাবী কৰে। তদুপৰি চৰ্যাবোৰৰ মাজোদি সমকালীন সমাজ জীৱনৰ বিভিন্ন চিত্ৰ, যেনে তুলা বা কপাহ ধুনা কাৰ্য, শৱৰ, ডোম প্ৰভৃতি কৰ্মজীৱীৰ ব্যৱসায়িক ভিত্তি, মাছমৰা, বিবাহ পদ্ধতি, নাৱৰীয়া আদিৰ উল্লেখেৰে ঘৰুৱা চিত্ৰক, দৈনন্দিক কমৰ্ক ৰূপক হিচাপে ব্যৱহাৰ কৰি ধৰ্মতত্ত্বৰ ব্যাখ্যা আগবঢ়াইছে। এক কথাত ক’ব পাৰি যে চৰ্যাত ব্যৱহাৰিক জীৱনত সদায় দোখি থকা বা উপলব্ধি কৰা চিত্ৰৰ মাজোদি গভীৰ তাত্বিক কথা এটি সহজ-সৰলভাৱে উপস্থাপন কৰিবলৈ বিচৰা হৈছো।
কেমেৰ'ণ দিয়াজ
ব্যক্তিগত জীৱন
দ্য নেশ্যনেল এনকুয়াৰাৰ নামৰ সংবাদপত্ৰ খনে দিয়াজে সেই সময়ৰ প্ৰেমিক জাষ্টিন টিম্বাৰলেকক প্ৰতাৰণা কৰা বুলি প্ৰকাশ কৰাত তেওঁ কিছু পৰিমাণে কুখ্যাতি লাভ কৰে। ২০০০ত আমেৰিকাৰ ৰাষ্ট্ৰপতি পদৰ প্ৰাৰ্থী এল গোৰলৈ তেওঁ মুকলি সমৰ্থন আগবঢ়ায়। ইৰাক আৰু আফগানিস্তানত হোৱা যুদ্ধত জড়িত হৈ পৰা লোকসকলৰ দ্বাৰা গঠিত সৰ্বপ্ৰথম আৰু সৰ্ববৃহৎ স্বেচ্চাসেৱী সংগঠন 'ইৰাক এণ্ড আফগানিস্তান ভেটেৰাণছ অৱ আমেৰিকা' ৰ লগতো দিয়াজ জড়িত আছিল আৰু সৈন্যবাহিনীৰ লোকসকলৰ পৰিয়ালৰ হকে মাত মাতিছিল। ২০০৮ চনৰ এপ্ৰিল মাহৰ ১৫ তাৰিখে তেঁওৰ দেউতাক এমিলিও ডিয়াজ নিউমোনিয়াত ভূগি মৃত্যুমুখত পৰে।
চৰ্যাপদ
চৰ্যাপদৰ ভাষা
ড॰ বাণীকান্ত কাকতিযে চৰ্যাপদৰ ভাষাৰ লগত অসমীয়া ভাষাৰ সম্পৰ্কৰ কথা ধবনিতাত্ত্বিক আৰু ৰপতাত্ত্বিক বিশ্লেষণেৰে ফঁহিয়াই দেখুৱাইছে। তলত তাৰে কেইটিমান উল্লেখ কৰা হ’ল—
কেমেৰ'ণ দিয়াজ
ব্যক্তিগত সম্পৰ্ক
১৯৯০ চনৰ পৰা ১৯৯৪ চনলৈ দিয়াজে ভিডিঅ' প্ৰযোজক Carlos de la Torre ৰ সৈতে একেলগে থাকে। ১৯৯৫ চনত 'ফিলিং মিনেচটা'ৰ প্ৰযোজনাৰ সময়ত তেওঁ অভিনেতা ভিনচেন্ট ডি অনফ্ৰিঅ'ৰ প্ৰেমত পৰে। ১৯৯৫ চনৰেই শেষৰফালে তেওঁ অভিনেতা মেট ডিলনৰ লগত প্ৰেমৰ সম্পৰ্ক স্থাপন কৰে। ডিচেম্বৰ,১৯৯৮ ত এই সম্পৰ্কটিৰো অন্ত পৰে। ১৯৯৯ ত অভিনেতা জেৰেদ লেটোৰ লগত তেওঁৰ প্ৰেমজনিত সম্পৰ্ক আৰম্ভ হয় আৰু ২০০০ ত তেওঁলোকৰ বাগদান সম্পন্ন হয়। ২০০৩ত তেওঁলোকে চাৰি বছৰীয়া সম্পৰ্কৰ সমাপ্তি ঘটাই।  ২০০৩ৰ পৰা ২০০৬লৈ দিয়াজে গায়ক জাষ্টিন টিম্বাৰলেকৰ লগত প্ৰেমজনিত সম্পৰ্ক বজাই ৰাখে।  অক্টোবৰ ২০০৪ত দিয়াজ আৰু টিম্বাৰলেকে এখন সংবাদপত্ৰৰ ফটোগ্ৰাফাৰৰ লগত বিবাদত লিপ্ত হয়।সেই ফটোগ্ৰাফাৰ আৰু আন এজন মানুহে তেওঁলোকৰ ফটো তুলিব খোজোতে দুয়ো কেমেৰাটো কাঢ়ি আনে।এই ঘটনাৱলী য়ুএছ ৱিকলিত প্ৰকাশ পোৱাৰ পিছত দুয়োৰে প্ৰতিনিধিয়ে কয় যে প্ৰকৃততে সেয়া চিত্ৰগ্ৰহণস্থলীত তেওঁলোকে কৰা অভিনয়হে আছিল। জুলাই, ২০১০ৰ পৰা ছেপ্তেম্বৰ, ২০১১ লৈ দিয়াজে বেছবল খেলুৱৈ এলেক্স ৰড্ৰিগজৰ লগত প্ৰেমত কৰে।
তথ্যসূত্ৰ
শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:হলিউড অভিনেত্ৰী
চৰ্যাপদ
চৰ্যাপদৰ ভাষা
চৰ্যাপদত(চৰ্য্যাপদ) কিছুমান প্ৰবচন বা যোজনা পৰিলক্ষিত হৈছে।তাৰ কেইটিমান উদাহৰণ হৈছে-'ৰুখেৰ তেন্তলি কুম্ভীৰে খাঅ'(গছৰ তেতেলি কুম্ভীৰে খায়,২)।'হাড়ীত ভাত নাহি নিতি আৱেশী'(চৰুত ভাত নাই,অথচ নিতৌ অতিথি আহে,৩৩)'গুৰু বোব সে সীস কাল'(বোবা গুৰুৰ কৰা শিষ্য,৪০) ইত্যাদি।
এই প্ৰবচনবোৰৰ ব্যৱহাৰে চৰ্যাপদৰ (চৰ্য্যাপদ) প্ৰকাশ-ভঙ্গীৰ সৌন্দৰ্য্য আৰু তত্ব-কথাৰ গাম্ভীৰ্য্য বঢ়াইছে।এইবোৰৰ প্ৰভাৱ পৰবৰ্ত্তী কালৰ অসমীয়া সাহিত্যত বিৰাজমান হৈ আছে।
পয়াৰ, অনুষ্টুভ, পাদাকুলক আদি মাত্ৰাবৃত্ত ছন্দসজ্জাৰে ৰচিত এই চৰ্যাবোৰৰ মাজোদি উদ্ভৱ কালৰ অসমীয়া ভাষাৰ সাহিত্যিক ৰূপ এটি ৰক্ষিত হৈছে।
প্ৰসংগ পুথি
শ্ৰেণী:অসমৰ ভাষা আৰু লিপি শ্ৰেণী:অসমীয়া লোকসাহিত্য
ছেকেণ্ড
ছেকেণ্ড (s) হৈছে আন্তৰ্জাতিক একক পদ্ধতিত সময়ৰ একক । ঘণ্টাক ৬০ ৰে দুবাৰ হৰণ কৰিলে ছেকেণ্ড পোৱা যায় । এছ আইৰ মতে ছেকেণ্ডৰ সংজ্ঞা হৈছে, চিজিয়াম ১৩৩ পৰমাণুৰ নিম্নতম অৱস্থা (ground state)ৰ দুটা hyperfine স্তৰৰ মাজত হোৱা নিৰ্গমণৰ ৯১৯২৬৩১৭৭০ স্পন্দনৰ (period) সময় ("the duration of 9 192 631 770 periods of the radiation corresponding to the transition between the two hyperfine levels of the ground state of the caesium 133 atom" )। ছেকেণ্ডক যান্ত্ৰিক, বৈদ্যুতিক অথবা পাৰমাণৱিক ঘড়ীৰ সহায়ত জুখিব পৰা যায়।
এছ আই উপসৰ্গ ব্যৱহাৰ কৰি ছেকেণ্ডৰ উপাংশবোৰ গঠিত হয় যেনে মিলিছেকেণ্ড,মাইক্ৰ'ছেকেণ্ড, নেন'ছেকেণ্ড আদি। এছ আই উপসৰ্গ যদিও কিল'ছেকেণ্ড সাধাৰণতে ব্যৱহাৰ কৰা নহয়। ছেকেণ্ডক ৬০ ৰে পূৰণ কৰিলে মিনিট আৰু মিনিটক ৬০ ৰে পূৰণ কৰিলে ঘণ্টা আৰু ঘণ্টাক ২৪ ৰে পূৰণ কৰিলে দিন পোৱা যায়।
ছেণ্টিগ্ৰাম-গ্ৰাম-ছেকেণ্ড, মিটাৰ-কিল'গ্ৰাম-ছেকেণ্ড, মিটাৰ-টন-ছেকেণ্ড আৰু ফুট-পাউণ্ড-ছেকেণ্ড সকলোতে সময়ৰ একক ছেকেণ্ড।
আন্তৰ্জাতিক ছেকেণ্ড
আন্তৰ্জাতিক একক পদ্ধতি অনুসৰি, ছেকেণ্ড হৈছে চিজিয়াম ১৩৩ পৰমাণুৰ নিম্নতম অৱস্থা(ground state)ৰ দুটা hyperfine স্তৰৰ মাজত হোৱা নিৰ্গমণৰ ৯১৯২৬৩১৭৭০ স্পন্দনৰ (period) সময়("the duration of 9 192 631 770 periods of the radiation corresponding to the transition between the two hyperfine levels of the ground state of the caesium 133 atom")। ১৯৯৭ চনত CIPM ৰ অনুসৰি চিজিয়াম পৰমাণুৰ স্পন্দন(period) স্থিৰাৱস্থাত আৰু পৰম শূন্য (০ কেলভিন) ত লোৱাৰ কথা সংযোগ কৰা হয়।
অন্য এককৰ সৈতে সমতুল্যতা
১ আন্তৰ্জাতিক ছেকেণ্ডৰ সমান হৈছে-
কম্পনাংকৰ একক
শোভনা
শোভনা চন্দ্ৰকুমাৰ পিল্লাই (Shobana Chandrakumar Pillai; জন্ম: ২১ মাৰ্চ ১৯৭০) এগৰাকী ভাৰতীয় অভিনেত্ৰী আৰু ভাৰতনাট্যম শিল্পী। তেওঁ প্ৰধানকৈ মালয়ালম ছবিৰ লগতে তেলুগু আৰু তামিল ছবিত অভিনয় কৰিছে। তাৰোপৰি কেইখনমান হিন্দী, কানাড়া আৰু ইংৰাজী ছবিতো অভিনয় কৰিছে। তেওঁ দুটা ৰাষ্ট্ৰীয় চলচ্চিত্ৰ বঁটা, এটা কেৰালা ৰাজ্যিক চলচ্চিত্ৰ বঁটা, দুটা ফিল্মফেয়াৰ বঁটা দক্ষিণ আৰু ভিন-ভিন দক্ষিণ ভাৰতীয় ভাষাত শ্ৰেষ্ঠ অভিনেত্ৰীৰ ১৪টা মনোনয়ন, ২০১১ চনত তামিলনাডু ৰাজ্যৰ কলাইমামনি বঁটা আৰু আন বহুতো বঁটা লাভ কৰিছে।
ভাৰতনাট্যম শিল্পী চিত্ৰা বিশ্বেশ্বৰন আৰু পদ্ম সুব্ৰহ্মণ্যমৰ ওচৰত শোভনাই প্ৰশিক্ষণ লৈছিল। বিশ বছৰ পাৰ হোৱাৰ পাছৰ পৰা তেওঁ এগৰাকী স্বতন্ত্ৰ নৃত্যশিল্পী আৰু কোৰিঅ’গ্ৰাফাৰ হিচাপে আত্মপ্ৰকাশ কৰিছিল আৰু বৰ্তমান চেন্নাইত কলাৰ্পণ নামৰ এখন নৃত্য বিদ্যালয় চলাই আছে। ২০০৬ চনত ভাৰত চৰকাৰে তেওঁক কলাৰ ক্ষেত্ৰখনলৈ আগবঢ়োৱা অৱদানৰ বাবে পদ্মশ্ৰীৰে সন্মানিত কৰে। ১০,১১
প্ৰাৰম্ভিক জীৱন
তেওঁ ভাৰতীয় শাস্ত্ৰীয় নৃত্যশিল্পী আৰু অভিনেত্ৰী, ট্ৰেভাংকুৰ ভগ্নীত্ৰয় ললিতা, পদ্মিনী আৰু ৰাগিনীৰ ভতিজী। শোভনা অবিবাহিত। ২০১১ চনত তেওঁ অনন্তা নাৰায়ণী চন্দ্ৰকুমাৰ নামৰ কন্যা সন্তান তুলি লয়।
কৰ্মজীৱন
শোভনাই শিশুশিল্পী হিচাপে চলচ্চিত্ৰত আত্মপ্ৰকাশ কৰে। ১৯৮০ চনত শ্ৰীকান্ত আৰু কে আৰ বিজয়া অভিনীত, কৃষ্ণন–পাঞ্জু পৰিচালিত তামিল ছবি মংগলা নায়াগীত এটা গুৰুত্বপূৰ্ণ চৰিত্ৰত অভিনয় কৰিছিল, যিখন হিন্দী ছবি সাজন বিনা সুহাগনৰ পুনৰ্নিৰ্মাণ আছিল।
১৯৮২ চনত তেওঁ প্ৰশংসিত তেলুগু শিশু ছবি ভক্ত ধ্ৰুৱ মাৰ্কেন্দেয়ত অভিনয় কৰে। প্ৰাপ্তবয়স্ক শোভনাই প্ৰথম অভিনয় কৰিছিল মালয়ালম ছবি বালচন্দ্ৰ মেনন পৰিচালিত এপ্ৰিল ১৮ত; এজনী সাধাৰণ ছোৱালীৰ বাস্তৱানুগ অভিনয়ে দৰ্শকক আকৰ্ষণ কৰিছিল আৰু তেওঁৰ বাবে অসংখ্য ছবিৰ বাট মুকলি কৰি দিছিল। একে বছৰতে তেওঁ তামিল চলচ্চিত্ৰ জগতত প্ৰৱেশ কৰে আৰু এছ পি মুথুৰমনৰ পৰিচালনাত নিৰ্মিত এনাকুল অ’ৰুভানত অভিনয় কৰে। বক্স অফিচত এনাকুল অ'ৰুভানে ভাল প্ৰদৰ্শন কৰিব নোৱাৰিলে আৰু তামিল চলচ্চিত্ৰত তেওঁৰ বাট বন্ধ হৈ পৰে। সেয়েহে তেওঁ পুনৰ মালয়ালম ছবিলৈ উভতি যায়। ৯০ৰ দশকৰ আৰম্ভণিতে তেওঁ এৰাধৰাকৈ সত্যৰাজ, ভাগ্যৰাজ আৰু বিজয়কান্তৰ বিপৰীতে কিছুমান তামিল ছবিত অভিনয় কৰে। তেওঁ অভিনয় কৰা চৰিত্ৰবোৰ সাধাৰণতে গ্লেমাৰাছ আছিল য’ত শোভনাই সাধাৰণতে ধুনীয়া, আড়ম্বৰপূৰ্ণ আৰু অহংকাৰী চহৰীয়া ছোৱালীৰ ভূমিকাত অভিনয় কৰিছিল, যিয়ে শেষত গাঁৱলীয়া ল'ৰাৰ দ্বাৰা মোহিত হয়।
বঁটা আৰু স্বীকৃতি
১৯৮৮: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (মালায়ালম ছবি ইন্নালেৰ বাবে)।
১৯৯৩: শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা (মণিচিত্ৰথাঝু)।
১৯৯৪: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (মালায়ালম ছবি থেনমাৱিন কম্বাথৰ বাবে)।
২০০৫: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (মালায়ালম ছবি থিৰাৰ বাবে)।
২০০৬: কলা শিতানত পদ্মশ্ৰী।
বাহ্যিক সংযোগ
শ্ৰেণী:মালায়ালম চলচ্চিত্ৰৰ অভিনেত্ৰী শ্ৰেণী:তেলুগু চলচ্চিত্ৰৰ অভিনেত্ৰী শ্ৰেণী:তামিল চলচ্চিত্ৰৰ অভিনেত্ৰী শ্ৰেণী:কানাড়া চলচ্চিত্ৰৰ অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:ইংৰাজী চলচ্চিত্ৰৰ অভিনেত্ৰী শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:ফিল্মফেয়াৰ বঁটা দক্ষিণ বিজয়ী শ্ৰেণী:পদ্মশ্ৰী বঁটা বিজয়ী
উমাশ্ৰী
উমাশ্ৰী (Umashree; জন্ম: ১০ মে' ১৯৫৭) এগৰাকী ভাৰতীয় অভিনেত্ৰী আৰু ৰাজনীতিবিদ। কোৱা হয় যে কানাড়া ভাষাত চাৰিশৰো অধিক চলচ্চিত্ৰত বিশেষকৈ কৌতুক চৰিত্ৰত অভিনয় কৰিছে। ২০০৮ চনত কানাড়া ছবি গুলাবী টকীজত গুলাবীৰ চৰিত্ৰত অভিনয় কৰি তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে।
২০১৩ চনত উমাশ্ৰী কৰ্ণাটকৰ বিধানসভালৈ নিৰ্বাচিত হয় আৰু সিদ্ধাৰমাইয়া চৰকাৰৰ মহিলা আৰু শিশু বিকাশ মন্ত্ৰালয়ৰ দায়িত্ব লয়। তেওঁ বিশেষভাবে সক্ষম আৰু জ্যেষ্ঠ নাগৰিকৰ সবলীকৰণ, কানাড়া ভাষা আৰু সংস্কৃতি দপ্তৰৰো মন্ত্ৰী আছিল।
ব্যক্তিগত জীৱন
উমাশ্ৰীৰ জন্ম হৈছিল দেৱাংগ পৰিয়ালত। তেওঁৰ দুটা সন্তান আছে, এগৰাকী কন্যা গায়ত্ৰী, যি এগৰাকী দন্ত চিকিৎসক আৰু এজন পুত্ৰ বিজয়কুমাৰ, যি এজন অধিবক্তা। এগৰাকী অকলশৰীয়া মাতৃ হিচাপে তেওঁ ল’ৰা-ছোৱালীহালক ডাঙৰ-দীঘল কৰিছিল।
ৰাজনৈতিক জীৱন
উমাশ্ৰীয়ে গ্ৰাম্য আৰু বঞ্চিত মহিলাসকলক সহায় কৰাৰ দৰে ইতিবাচক সামাজিক কাম-কাজত অংশগ্ৰহণ কৰিছিল। গাঁৱবাসীৰ প্ৰযোজনীয়াত তুলি ধৰিবলৈ তেওঁ বিভিন্ন মঞ্চ অনুষ্ঠান পৰিৱেশন কৰিছিল। ২০১৩ চনত তেৰদাল বিধানসভা সমষ্টিৰ পৰা ভাৰতীয় জাতীয় কংগ্ৰেছৰ প্ৰাৰ্থী হিচাপে নিৰ্বাচিত হোৱাৰ পিছত উমাশ্ৰীয়ে নিজৰ সামাজিক কৰ্ম অব্যাহত ৰাখিবলৈ সুবিধা লাভ কৰে। তেওঁ কৰ্ণাটক চৰকাৰৰ ‘ মহিলা আৰু শিশু বিকাশ মন্ত্ৰালয়’ আৰু ‘বিশেষভাবে সক্ষম আৰু জ্যেষ্ঠ নাগৰিকৰ সবলীকৰণ, কানাড়া ভাষা আৰু সংস্কৃতি’ দপ্তৰৰ মন্ত্ৰিত্বৰ দায়িত্বত আছিল।
মঞ্চাভিনয়
তেওঁ গাঁৱলীয়া মঞ্চ, পৌৰাণিক নাট্যাভিনয় তথা পেছাদাৰী আৰু অপেছাদাৰী নাট্যাভিয়ৰ অভিজ্ঞতাৰে পুষ্ট আছিল। তেওঁ ফ্ৰিটজ বেনেৱিটজ, বি.ভি. কৰন্থ, গিৰিশ কাৰনাৰ্ড, চি.জি. কৃষ্ণস্বামী, আৰ. নাগেশ টি.এছ. নাগভৰণ আদি প্ৰথিতযশা পৰিচালকৰ অধীনত অভিনয় কৰিছিল। তেওঁ বাংগালুৰুৰ ৰংগসম্পদা অপেছাদাৰী নাট্যগোষ্ঠীৰ সদস্য।
চলচ্চিত্ৰাভিনয়
১৯৮৪ চনত কাশীনাথৰ সৈতে অনুভৱ ছবিত সহযোগী চৰিত্ৰৰ অভিনয়েৰে তেওঁ চলচ্চিত্ৰ কেৰিয়াৰ আৰম্ভ কৰিছিল। অৱশ্যে তাৰ আগত ১৯৮০ চনত টি এছ নাগভৰনৰ পৰিচালনাত নিৰ্মিত কানাড়া ছবি বাংগাৰদা জিংকেত দেখা গৈছিল।
তেওঁ অভিনয় কৰা কিছু ছবি হ’ল- অনুভৱ (১৯৮৪),অমূৰ্ত ঘালিগে (১৯৮৪),স্বাভিমান (১৯৮৫),বেটে (১৯৮৬),২৭ মেভিলি চাৰ্কল (১৯৮৬),জয়স্মিতা (১৯৮৭),সৌভাগ্য লক্ষ্মী (১৯৮৭),দিগ্বিজয় (১৯৮৭),ৰামান্না-সামান্না (১৯৮৮),কৃষ্ণ-ৰুক্মিণী (১৯৮৮),ডক্তৰ কৃষ্ণা (১৯৮৯),নিগুঢ় ৰহস্য (১৯৯০) আদি।
বঁটা আৰু স্বীকৃতি
২০০৪: শ্ৰেষ্ঠ সহযোগী অভিনেত্ৰীৰ কৰ্ণাটক ৰাজ্যিক চলচ্চিত্ৰ বঁটা (২০০৩ৰ কানাড়ী ছবি মণিৰ বাবে)।
২০০৮: শ্ৰেষ্ঠ অভিনেত্ৰীৰ ৫৫তম ৰাষ্ট্ৰীয় চলচ্চিত্ৰ বঁটা। (গুলাবী টকীজ ছবিৰ বাবে)।
২০২০-২১: শ্ৰেষ্ঠ সহযোগী অভিনেত্ৰী ফিল্মফেয়াৰ বঁটা দক্ষিণ (কানাড়া ভাষাৰ চলচ্চিত্ৰ ৰন্থন প্ৰপঞ্চৰ বাবে)।
বাহ্যিক সংযোগ
শ্ৰেণী:কানাড়া চলচ্চিত্ৰৰ অভিনেত্ৰী শ্ৰেণী:ভাৰতীয় ৰাজনীতিবিদ শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:ফিল্মফেয়াৰ বঁটা দক্ষিণ বিজয়ী
ভাৰতীয় ভাষা
হিন্দী ভাষা ভাৰতৰ অধিকাৰিক (চৰকাৰী) ভাষা। ইংৰাজীক সহকাৰী অধিকাৰিক ভাষা হিচাপে গ্ৰহণ কৰা হয়। ৰাজ্য ভেদে স্থানীয় ভাষাক অধিকাৰিক ভাষা হিচাপে গ্ৰহণ কৰা হয়। ২০০৩ বৰ্ষৰ ৯২তম সংবিধান সংশোধনী অনুসৰি ভাৰতৰ স্বীকৃতি প্ৰাপ্ত অধিকাৰিক ভাষাৰ সংখ্যা হৈছে ২২টা।
বাহ্যিক সংযোগ
* শ্ৰেণী: পোখালি (ভাৰত) শ্ৰেণী:ভাৰত সম্পৰ্কীয় তালিকা
ৱিকিট্ৰেভেল
ৱিকিট্ৰেভেল এটা ৱেব ভিত্তিক প্ৰকল্প, যাৰ উদ্দেশ্য “বিনামূল্যে আধুনিক, পূৰ্ণাঙ্গ আৰু নিৰ্ভৰযোগ্য বিশ্বব্যাপী ভ্ৰমণ সহায়িকা সৃষ্টি কৰা। ” ২০০৩ চনৰ জুলাই মাহত ইভান প্ৰোড্ৰোমো আৰু মিছেল এন জেনকিন্সে এই প্ৰকল্পটোৰ উদ্যোগ গ্ৰহণ কৰে। এটা ৱিকি মডেলৰ অনুৰূপে আৰু এটা ক্ৰিয়েটিভ কমন্স লাইচেন্সৰ আওতাত তৈয়াৰ কৰা হৈছে। ২০০৬ চনত কেলিফোৰ্নিয়া ভিত্তিক ইণ্টাৰনেট ব্ৰেণ্ড কোম্পানি ৱিকিট্ৰেভেলৰ ট্ৰেদমাৰ্ক আৰু চাৰ্ভাৰ কিনি লয় আৰু এই ৱেবছাইটত ইয়াৰ বিজ্ঞাপন দিয়া আৰম্ভ কৰে। ৱেবছাইটটো ২০০৭ চনত সেৱা ভ্ৰমণ বিষয়ক ৱেবছাইটত হিচাপে "ৱেবি এৱাৰ্ড" লাভ কৰে। সেই বছৰত ৱিকিট্ৰেভেলৰ প্ৰতিষ্ঠাপকসকলে ৱিকি ট্ৰেভেল প্ৰেছ আৰম্ভ কৰে, ইয়াত ৱেবছাইটৰ বিষয়বস্তু মুদ্ৰিত আকাৰত প্ৰকাশ কৰে। প্ৰথম মুদ্ৰিত সহায়িকা প্ৰকাশিত হয় ২০০৮ চনৰ ১ ফেব্ৰুৱাৰীত।
বাহ্যিক সংযোগ
শ্ৰেণী: ৱিকি শ্ৰেণী:ৱেবছাইট
টোৱাইলাইট (উপন্যাস)
প্ৰকাশৰ লগে লগে ই সমালোচকৰ দৃষ্টি আকৰ্ষণ কৰে। সমালোচকসকলে ইয়াক "আত্মাক চুই যোৱা এক ৰহস্যঘন প্ৰেমকাহিনী" বুলি প্ৰশংসা কৰে। আনহাতে কিছুমান সমালোচকৰ মতে এডৱাৰ্ডৰ প্ৰতি বেলাৰ আকৰ্ষণ "চৰিত্ৰতকৈ যাদুৰ ভেটিতহে প্ৰতিষ্ঠিত" আৰু বেলা এক অতি দুৰ্বল মহিলা চৰিত্ৰ। অৱশ্যে সকলোৱেই ইয়াক এক সাহিত্যিক চমৎকাৰ বুলি মানি লৈছে।
২০০৮ ত টোৱাইলাইটৰ চলচ্চিত্ৰ অভিযোজনে মুক্তি লাভ কৰে। ই ব্যৱসায়িক ভাৱে যথেষ্ট সফল হয় আৰু গোটেই বিশ্বজুৰি $৩৯২ মিলিয়ন উপাৰ্জন কৰে তথা জুলাই,২০০৯ লৈ উত্তৰ আমেৰিকাত ডিভিডি বিক্ৰীৰ জৰিয়তে অতিৰিক্ত $১৫৭ মিলিয়ন উপাৰ্জন কৰে।
পটভূমি
এডৱাৰ্ডে তাইক কেনেকৈ ৰক্ষা কৰিলে তাৰ ৰহস্য উদ্ঘাটন কৰিবলৈ বেলা বদ্ধপৰিকৰ হয় আৰু এডৱাৰ্ডক সঘনাই প্ৰশ্ন কৰি থাকিবলৈ লয়। যেতিয়া পুৰণি বন্ধু পৰিয়ালৰ জেকব ব্লেকে তাইক স্থানীয় জনজাতীয় লোককথাসমূহ কয় তাই গম পায় যে এডৱাৰ্ড আৰু তাৰ পৰিয়ালৰ সকলোটি ভেম্পায়াৰ যিয়ে মানুহৰ পৰিৱৰ্তে জন্তুৰ তেজ হে খাদ্য হিচাপে গ্ৰহণ কৰে। তেতিয়া এডৱাৰ্ডেও কয় যে বেলাৰ তেজৰ গোন্ধটো তাৰ বাবে খুব লোভনীয় বাবেহে প্ৰথমাৱস্থাত সি তাইক এৰি চলিছিল। সময় যোৱাৰ লগে লগে দুয়ো দুয়োৰে প্ৰেমত পৰে। সেই সময়তে ফোৰ্কছত আন এক হিংস্ৰ ভেম্পায়াৰৰ দল আহি উপস্থিত হয়। সেই দলটিৰ এজন অনুসৰণকাৰী ভেম্পায়াৰ জেমছে মানুহৰ সৈতে কালেন পৰিয়ালে সম্পৰ্ক গঢ়ি তোলা বাবে ক্ষোভিত হয় আৰু বেলাৰ চিকাৰ কৰিব বিচাৰে। বেলাক ৰক্ষা কৰিবৰ বাবে কালেন পৰিয়ালটো দুটা ভাগত বিভক্ত হয় আৰু এডৱাৰ্ডৰ সৈতে বেলা ফিনিক্সৰ হোটেল এখনত লুকাই থাকে। তাত জেমছে বেলাক ফোন কৰি কয় যে সি তাইৰ মাকক বন্দী কৰি থৈছে (যিটো আচলতে তাৰ ফন্দী আছিল)। যেতিয়া বেলাই জেমছৰ ওচৰত আত্মসমৰ্পণ কৰে সি তাইক আক্ৰমণ কৰে যদিও কালেনসকল আহি তাইক ৰক্ষা কৰে। অৱশ্যে জেমছে তাইক কামুৰিবলৈ সক্ষম হয়। এডৱাৰ্ডে সুকলমে তাইৰ তেজত সোমোৱা বিষখিনি শুহি লৈ বেলাক ভেম্পায়াৰ হোৱাৰ পৰা ৰক্ষা কৰে। পিছত এডৱাৰ্ড আৰু বেলাই স্কুলৰ প্ৰম নাচত অংশগ্ৰহণ কৰে আৰু বেলাই ভেম্পায়াৰ হোৱাৰ ইচ্ছা প্ৰকাশ কৰে যদিও এডৱাৰ্ড অমান্তি হয়।